title: Delfino Borroni

text: Delfino Borroni (23. elokuuta 1898 – 26. lokakuuta 2008) oli viimeisiä elossa olevia italialaisia ensimmäisen maailmansodan veteraaneja. Hän liittyi Bolognan 6. tarkka-ampujarykmenttiin ("6. Bersaglieri a Bologna") tammikuussa 1917 ja aloitti palvelunsa Pasubiossa Itävalta-Unkarin voimia vastaan.


title: Delfino Borroni

text: Borroni joutui Caporetton taistelussa itävaltalaisten sotavangiksi ja vapautui sodan päätyttyä.


title: Delfino Borroni

text: Toisen maailmansodan aikana Borroni työskenteli raitiovaunun kuljettajana ja vammautui liittotuneiden ilmapommituksesta.


title: Väinö Palojärvi

text: Väinö Henrik Palojärvi (vuoteen 1906 Hildén, käytti Saksassa peitenimeä Brandt; ) oli suomalainen jääkärikenraalimajuri. Palojärvi oli Saksassa ensimmäisen maailmansodan aikana sotilaskoulutuksen saanut jääkäri. Tulikasteensa hän sai Saksan itärintamalla Misse-joella. Myöhemmin hän osallistui Suomen sisällissotaan komppanianpäällikkönä. Talvisodan aikana Palojärvi palveli Suomen sotilasasiamiehenä Tukholmassa, josta hän palasi välirauhan aikana ja osallisti jatkosotaan palvellen muun muassa divisioonan komentajana. Väinö Palojärvi tunnettiin erinomaisena pianistina ja hän toimi aikanaan säestäjänä jääkäritoverinsa Heikki Nurmion sanoittaman Jääkärimarssin ensiesityksessä.


title: Väinö Palojärvi

text:
Palojärven vanhemmat olivat tilanomistaja ja valtiopäivämies Johan Viktor Hildén ja Anna Aleksandra Forsström. Hänet vihittiin avioliittoon vuonna 1919 Greta Renholmin kanssa, joka kaatui jatkosodassa vuonna 1942 ja hän avioitui toisen kerran vuonna 1944 Liisa Loukkola ent. Tiesmaan kanssa.
Palojärvi kirjoitti ylioppilaaksi Helsingin suomalaisesta normaalilyseosta vuonna 1914. Opintojaan hän jatkoi vuosina 1914–1915 Wismarin insinööriakatemian arkkitehtiosastolla ja suoritti arkkitehtitutkinnon ensimmäisen osan vuonna 1915. Palojärvi suoritti Sotakorkeakoulukurssin Saksassa vuosina 1923–1925. Hän sai vuonna 1926 Suomen sotakorkeakoulun diplomin. Hän osallistui myös kuukauden kestävälle esiupseereiden täydennyskurssille Ruotsin jalkaväen ampumakoulussa vuonna 1924. Hän teki puoli vuotta kestäneen opintomatkan Ranskaan vuosina 1932–1933.


title: Väinö Palojärvi

text: Palojärvi liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 26. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 3. komppaniaan. Hän osallistu taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Väinö Palojärvi

text: Palojärvi astui Suomen armeijan palvelukseen yliluutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 1. Jääkärirykmentin 2. jääkäripataljoonan 2. komppaniaan. Hän osallistui sisällissodan taisteluihin Vuohiniemessä, Kelhossa, Kämärässä ja Viipurissa.


title: Väinö Palojärvi

text: Sisällissodan jälkeen Palojärvi toimi Päämajan sotavänrikkikoulun johtajana, josta hänet siirrettiin vielä vuoden 1918 aikana pataljoonan komentajaksi Suomen Valkoisen kaartin Lapuan pataljoonaan. Valkoisesta kaartista hänet siirrettiin vuonna 1919 Kadettikouluun, jossa hänet sijoitettiin kadettikomppanian päälliköksi. Seuraavaksi hänet siirrettiin 25. helmikuuta 1920 alkaen Pohjois-Savon rykmenttiin, jossa hänet sijoitettiin II pataljoonan komentajaksi. Pataljoonan komentajan tehtävien lisäksi hän hoiti muutaman kuukauden ajan 3. Divisioonan esikuntapäällikön tehtäviä.


title: Väinö Palojärvi

text: Pohjois-Savon rykmentistä hänet komennettiin 13. syyskuuta 1922 alkaen Suojeluskuntain yliesikuntaan, joka määräsi hänet aluksi sotilastarkastajaksi ja 1. tammikuuta 1924 alkaen koulutusosaston päälliköksi. Suojeluskunnasta hänet siirrettiin 17. joulukuuta 1924 alkaen Tampereen rykmenttiin, jossa hänet sijoitettiin 3. pataljoonan komentajaksi. Tampereen rykmentistä Palojärvi siirrettiin 26. maaliskuuta 1925 alkaen 3. Divisioonan esikuntapäälliköksi. Seuraavaksi hänet siirrettiin uudelleen Suojeluskuntain yliesikuntaan 11. elokuuta 1925 alkaen ja sijoitettiin sotilaallisen jaoston päälliköksi. Hänet komennettiin 1. toukokuuta 1926 ja siirrettiin 13. heinäkuuta 1926 alkaen Puolustusministeriön sota-asiainosaston päälliköksi, josta hänet siirrettiin 26. elokuuta 1927 alkaen Suojeluskuntain yliesikunnan esikuntapäälliköksi. Suomen Valkoisen kaartin komentajaksi Palojärvi nimitettiin 1. heinäkuuta 1933, josta hän siirtyi Yleisesikunnan komento-osaston päälliköksi 23. elokuuta 1935 alkaen. Suomen sotilasasiamieheksi Tukholmaan hänet nimitettiin 13. elokuuta 1937 alkaen ja palveli vuoteen 1940 saakka.


title: Väinö Palojärvi

text: Talvisodan sytyttyä Palojärvi jatkoi Suomen sotilasasiamiehenä Tukholmassa. Välirauhan aikana Palojärvi palasi Suomeen ja hänet sijoitettiin Puolustusvoimain Pääesikuntaan osastopäälliköksi. Palojärvi osallistui jatkosotaan aluksi Päämajan Komento-osaston päällikkönä, mutta siirrettiin Ryhmä J:n myöhemmin Divisioona J:n komentajaksi ja osallistui sotatoimiin komentajana Kiestingin suunnalla. Divisioonan komentajan tehtävistä hänet siirrettiin vuonna 1942 Päämajaan, jossa hänelle määrättiin erikoistehtäviä. Vuonna 1943 hän sai komennettavakseen 8. Divisioonan, jonka komentajana hän osallistui taisteluihin Syvärillä. Hänet siirrettiin vuonna 1944 Päämajaan, jossa hänet nimitettiin tarkastavaksi kenraaliksi ylipäällikön käyttöön ja oli tehtävässä sodan loppuun saakka.


title: Väinö Palojärvi

text: Sodat koettelivat Palojärven perhettä. Hänen poikansa Henrik putosi koneineen Kauhavalla moottoririkon seurauksena ja hänen vaimonsa Greta, joka työskenteli Sotilaskotiliitossa pohjoisella rintamalla sai surmansa neuvostoliittolaisten partisaanien väijytyksessä Kuusamossa 4. heinäkuuta 1942.


title: Väinö Palojärvi

text: Sotien jälkeen Palojärvi määrättiin Puolustusvoimain Pääesikunnan huolto-osaston päälliköksi, jossa tehtävässä hän palveli vuoteen 1945 saakka, jonka jälkeen hänet nimitettiin Kymen Sotilasläänin komentajaksi. Valpo pidätti Palojärven vuonna 1945 asekätkentään liittyvien tapahtumien vuoksi. Palojärvi erosi vakinaisesta palveluksesta ja siirtyi Suomen Kulttuurirahaston palvelukseen. Kulttuurirahastolta Palojärvi siirtyi vuonna 1949 Henkivakuusyhtiö Suomen pääasiamieheksi ja Sotainvalidien Veljesliiton Pirkka-Hämeen Kannatusyhdistys ry:n asiamieheksi ja työskenteli niiden palveluksessa kuolemaansa saakka. Palojärvi haudattiin Helsingin Hietaniemen hautausmaalle.


title: Väinö Palojärvi

text: Palojärvi otti vuosina 1931 ja 1932 varajäsenenä osaa Korkeimassa oikeudessa sotilasasiain käsittelyihin. Hän toimi 1. Divisioonan kunniatuomioistuimen puheenjohtajana vuosina 1933–1935 ja Yleisesikunnan kunniatuomioistuimen puheenjohtaja vuosina 1936–1937. Lisäksi hän kuului useisiin puolustuslaitoksen komiteoihin. Hän toimi myös Suojeluskuntain kauppa oy:n, ase- ja konepaja oy:n sekä kustannus oy:n hallintoneuvoston jäsenenä ja Suomen Punaisen Ristin Uudenmaan läänin piirihallituksen puheenjohtajana vuosina 1951–1955 sekä Jääkäriliiton johtokunnan jäsenenä vuosina 1951–1955.


title: Louis de Cazenave

text: Louis de Cazenave (s. 16. lokakuuta 1897, Saint-Georges-d'Aurac – 20. tammikuuta 2008) oli vanhin elossa oleva ranskalainen ensimmäisen maailmansodan veteraani sekä yksi maailman vanhimpia ihmisiä. Hän kuoli tammikuussa 2008 110 vuoden ikäisenä.


title: Louis de Cazenave

text: Ensimmäisen maailmansodan jälkeen Cazenavesta tuli rautatieläinen ja vannoutunut pasifisti.


title: Karttapallo

text: Karttapallo on kolmiulotteinen pienoismalli taivaankappaleesta, useimmiten Maasta. Karttapallo on kolmiulotteisena havainnollisempi kuin paperille painettu kartta, sillä kolmiulotteisen maanpinnan kuvaaminen kaksiulotteisena edellyttää aina jonkin karttaprojektion valitsemista, mikä vääristää väistämättä todellisia etäisyyksiä ja mittasuhteita – sitä enemmän, mitä suurempaa aluetta kuvataan. Karttapallojen halkaisijat vaihtelevat tavallisesti muutamasta senttimetristä alle puoleen metriin. Niitä käytetään esimerkiksi opetustarkoituksiin ja koristeina.


title: Karttapallo

text: Nykyaikaisia sovellutuksia karttapallosta edustavat tietokoneiden virtuaaliset karttaohjelmat – esimerkiksi Google Earth tai Marble – jotka yhdistelevät satelliitti- ja ilmakuvia, korkeuseroja sekä paikkatietoja muodostaen maapallon kolmiulotteisen kuvan, jota voi zoomata ja kallistella omien tarpeiden mukaisesti.


title: Alla får påsar

text: Alla får påsar on ruotsalaisen Magnus Ugglan vuonna 1993 julkaistu albumi. Se on Ugglan kymmenes studioalbumi. Albumia myytiin hyvin ja se sijoittui hyvin listoilla.


title: Alla får påsar

text: Albumin kappaleista muun muassa ”Mitt decennium” ja ”4 sekunder” nousivat hiteiksi. Molemmista kappaleista tehtiin lisäksi musiikkivideo.


title: Alla får påsar

text: Kaikissa kappaleissa sanoitukset: Magnus Uggla ; sävellykset: Magnus Uggla / Anders Henriksson


title: Matkaselän rautatieasema

text: Matkaselän rautatieasema (lyh. Mat, ratakm 528+085 ja 529+564) on rautatieliikennepaikka Karjalan tasavallassa Viipuri–Värtsilä-rataosalla noin 30 kilometriä Sortavalasta pohjoiseen. Matkaselkä on risteysasema, jossa Viipurin–Värtsilän radasta erkanee rata Suojärvelle.


title: Matkaselän rautatieasema

text: Liikennepaikka perustettiin alun perin Ruskealan ja Kiteen pitäjien rajalle, ja se avattiin liikenteelle 1. marraskuuta 1894. Asemarakennus oli rakennettu Oulun radan tyyppipiirustusten mukaan, ja sitä laajennettiin muutaman vuoden jälkeen. Suojärven radan valmistuttua liikennepaikkaa siirrettiin kaksi kilometriä etelämmäs, jotta saataisiin tilaa suuremmalle ratapihalle. Uudelle asemalle rakennettiin Gunnar Aspelinin ja Jarl Ungernin suunnittelema asemarakennus vuonna 1921. Vuonna 1938 Matkaselkään siirrettiin asemaravintolaksi Naantalin rautatieaseman alkuperäinen asemarakennus, jonka oli suunnitellut Thure Hellström.


title: Matkaselän rautatieasema

text: Jatkosodan hyökkäysvaiheen aikana siellä taisteltiin heinäkuulta elokuulle.


title: Patrick Flueger

text: Patrick Flueger (s. 10. joulukuuta 1983) on yhdysvaltalainen näyttelijä. Hänet tunnetaan muun muassa televisiosarjasta "4400", jossa hän esitti Shawn Farrellin roolia.


title: Patrick Flueger

text: Minnesotan Red Wingistä kotoisin olevan Fluegerin ensiesiintyminen valkokankaalla nähtiin vuonna 2001 Disneyn elokuvassa "Prinsessapäiväkirjat" (), jossa hän esitti Jeremiahia. Elokuvan miespääosa meni Fluegerin harmiksi toiselle näyttelijälle, mutta ohjaaja Garry Marshall ihastui Fluegeriin niin, että työsti pelkästään häntä varten uuden sivuosan elokuvaan. Vuonna 2005 Flueger näytteli pientä roolia elokuvassa "Maailman nopein intiaani" (), jonka pääosaa esitti Anthony Hopkins.


title: Patrick Flueger

text: Flueger on nähty lukuisissa televisiosarjoissa. Hän on vieraillut muun muassa sarjoissa "Kova laki", "Perhe paketissa", "Amyn lailla", "", "Käytäväpeliä", "Kunnian miehet" ja "It's All Relative". Flueger on lisäksi näytellyt CBS:n elokuvassa "Twelve Mile Road" yhdessä Tom Selleckin kanssa. Hänet muistetaan myös Showtimen elokuvasta "Paradise", jossa hän näytteli yhdessä Barbara Hersheyn ja David Strathairnin kanssa.


title: Patrick Flueger

text: Flueger soittaa vapaa-ajallaan kitaraa ja on lisäksi rockyhtyeen laulaja. Hän tekee myös itse musiikkia.


title: Hämekoski

text: Hämekoski () on koski Jänisjoessa Suomen Neuvostoliitolle luovuttamassa Laatokan Karjalassa. Siellä on myös samanniminen tehdasalue, jossa on toiminut Hämekosken kartonkitehdas. Toiselta nimeltään Hämekoski on "Jananuskoski". Muut Harlussa sijaitsevat Jänisjoen suuret kosket ovat alempana sijaitsevat Leppäkoski ja Läskelänkoski.


title: Hämekoski

text: Hämekoskessa on alun perin tehtaisiin liittynyt vesivoimala, joka toimii edelleen. Voimalassa oli alun perin viisi Asean valmistamaa koneistoa vuodelta 1903. Voimalaitoksen omistaa TGK-1. Voimalan nykyinen nimi on Hämekoski HPS-21 ja sen teho on 2,68 MW.


title: Hämekoski

text: Voimalaitos on peruskorjattu 2000-luvulla.


title: Tolvajärvi

text: Tolvajärvi () on järviryhmä Vuoksen vesistön Pielisen reitin latvoilla Loimolan kunnassa Karjalan tasavallan Suojärven piirissä Venäjällä. Tolvajärvi koostuu useista harjujen ja kannasten jakamista järvenselistä, jotka ovat yhteydessä toisiinsa vain kapeiden salmien välityksellä. Näitä järvenselkiä ovat muun muassa Ala-Tolvajärvi, Ylä-Tolvajärvi, Taikinajärvi, Juurikkajärvi, Hirvasjärvi ja Kotijärvi. Tolvajärvi laskee Ala-Tolvajärven pohjoispäästä alkavaa Tolvajokea pitkin Suomen ja Venäjän rajalla olevaan Viiksinselkään ja sieltä edelleen muun muassa Koitajokea myöten Pielisjokeen. Järven länsiosassa olevan Kotijärven rannalla sijaitsee Tolvajärven kylä.


title: Tolvajärvi

text: Ennen 1940-luvun alueluovutuksia Tolvajärvi kuului Suomelle ja Korpiselän kuntaan. Järviryhmällä taisteltiin sekä talvi- ja jatkosodassa. Talvisodan aikana käydyssä Tolvajärven–Ägläjärven taistelussa Suomen joukot pysäyttivät Neuvostoliiton etenemisen Tolvajärvelle ja saivat heidät perääntymään. Jatkosodan hyökkäysvaiheessa rintama kulki heinä-syyskuun Tolvajärven Ristisalmella.


title: Tolvajärvi

text: Suomelle kuuluessaan Tolvajärven poikki kulki harjuja pitkin kantatie Korpiselästä Suojärvelle. Tie on yhä olemassa huonokuntoisena, mutta sitä on kunnostettu suomalais-venäläisenä yhteistyönä ja EU:n avustuksella. Samoin alueelle on rakennettu tulisijoja, laavuja ja ulkovessoja.


title: Christine Falling

text: Christine Laverne Falling (s. 12. maaliskuuta 1963) on yhdysvaltalainen sarjamurhaaja. Vuonna 1982 hänet tuomittiin kolmen lapsen murhasta elinkautiseen. Hänen epäiltiin tappaneen ainakin viisi lasta.


title: Teknologiansiirto

text: Teknologiansiirto on joko tarkoituksellinen kehittyneen tekniikan siirtoa sitä kehittäneestä organisaatiosta ulospäin tai teknologian hankkimista organisaatioon. Ainakin 1960-luvulta alkaen teknologian siirtoon on käytetty erityisiä teknologiansiirtoon erikoistuneita organisaatioita.


title: Teknologiansiirto

text: Teknologiasiirron alkeellisin muoto lienee tytäryhtiötalous ja lisenssivalmistus, jossa molemmissa valmistava teollisuus tekee tuotteita jonkun muun tahon suunnitelmien perusteella.


title: Teknologiansiirto

text: Teollisuusvakoilu eri muodoissa on ollut käytössä muun muassa sotilastekniikan teknologiansiirrossa.


title: Teknologiansiirto

text: "Sota on keksintöjen äiti" -sanonta on jossain määrin totta - esimerkiksi toisen maailmansodan Tiger-panssarivaunu kehitti levyjarrun sellaiseen valmiuteen, että se tuli sodan jälkeen käyttöön likimain kaikissa ajoneuvoissa korvaten rumpujarrun.


title: Teknologiansiirto

text: Avaruusteknologian viedessä merkittävästi verovaroja NASA alkoi kertoa esimerkkejä, miten avaruusaluksissa käytetyt teknologiat siirtyvät jokapäiväiseen käyttöön. Apollo-ohjelman aikana vuonna 1938 keksitty Teflon-muovi liitettiin paistinpannujen muovipinnotteisiin. Mikroprosessori on toinen avaruuslentoihin tai ydinohjuksiin liittyvä teknologia, joka on siirtynyt koteihin ja työpaikoille.


title: Teknologiansiirto

text: "Japanin avautuminen" - tai ainakin Japanin nykyaikaistuminen - 1800-luvun jälkipuolella käynnistyi Yhdysvaltain laivaston väkivallan uhkan alla, mutta johti siihen, että japanilaisia lähetettiin järjestelmällisesti nk. länsimaihin opiskelemaan. Tämä johti maan teollistumiseen, joka kehitys voimistui hävityn toisen maailmansodan jälkeen jolloin Yhdysvallat toi laatuajattelun Japaniin eräänlaisena sodanjälkeisenä elvytystoimena. Japani teollisuus käytti erästä teknologiansiirtokeinoa, Yhdysvaltain ja Euroopan teollisuuden kopioimista, ainakin 1960-luvun loppuun asti. Sittemmin Aasian nk. tiikerivaltiot ja lopulta Kiinan kansantasavalta on käyttänyt tätä, tosin itse teknologia esimerkiksi CD-levyjen valmistuksessa on kaikkien saatavilla ja kopiointi liittyy muiden tuoteoikeuksien hyväksikäyttöön kuin ennen.


title: Teknologiansiirto

text: Suomen teollisuus teki ennen sotakorvauksia Neuvostoliitolle lähinnä lisenssivalmistusta. Eräs tapaus teknologiansiirrosta sotakorvauksissa on alun perin lautatarhoille rakennetut lukkitrukit. Neuvostoliittolainen osapuoli toimitti valokuvia Neuvosto-Karjalassa toimineesta trukista, joka oli tehty Yhdysvalloista Neuvostoliittoon muuttaneen ihmisen kuvauksen perusteella. Valtion lentokonetehdas suunnitteli tämän perusteella toimivan laitteen. Myöhemmin tästä kehittyi Partekin merkittävä satamatrukki. (VALMET-teos)


title: 100% Uggla

text: 100% Uggla – Absolut inget annat on ruotsalaisen Magnus Ugglan vuonna 1994 julkaistu kokoelma-albumi. Se on hänen kolmas kokoelma-albuminsa, jos puolivirallinen Suomen markkinoille julkaistu Collection lasketaan mukaan. Yhteensä se on hänen neljästoista albumijulkaisunsa.


title: 100% Uggla

text: Albumi sisältää 18 vuoteen 1994 ilmestynyttä Ugglan tunnetuinta kappaletta.


title: 100% Uggla

text: Albumin hyvän myyntimenestyksen myötä Ugglan albumien kokonaismyynti Ruotsissa ylitti kahden miljoonan rajan.


title: Espanjalainen prikaati

text: Espanjalainen prikaati oli jalkaväen taisteluryhmitys 1500- ja 1600-luvuilla. Siinä kolme, neljä tai viisi espanjalaista neliötä sijoitettiin shakkilautakuvioon siten, että ne pystyivät tukemaan toisiaan. Se oli eräänlainen taistelukentällä itsenäisesti liikkuva tulivoimainen linnoitus.


title: Espanjalainen prikaati

text: Espanjalainen prikaati syntyi samoihin aikoihin italialaissotien alussa kun espanjalainen neliö, kun armeijat alkoivat muodostua yhä useammasta "terciosta" ja tuli tarve järjestää ne järkevästi taistelukentälle. Jos espanjalainen prikaati oli järjestetty oikein, sen eri osat pystyivät antamaan sivustatulitukea toisilleen ja käyttämään osastojen välisiä aukkoja tulituslinjoina. Se pystyi myös tehokkaasti puolustautumaan kaikenlaisia vihollisen sivusta tai selustahyökkäyksiä vastaan. Yleensä taisteluissa jalkaväkikeskusta muodostettiin useammasta rinnakkaisesta espanjalaisesta prikaatista.


title: Espanjalainen prikaati

text: Jalkaväen taistelumuodon keventyessä espanjalaisesta neliöstä alankomaalaiseen puolirykmenttiin myös espanjalainen prikaati sai väistyä, vaikka idea jatkoikin elämäänsä treffen-taktiikassa.


title: Waneta Hoyt

text: Waneta Ethel Hoyt (13. toukokuuta 1946 – 13. elokuuta 1998) oli yhdysvaltalainen nainen, joka murhasi viisi lastaan 26. tammikuuta 1965 ja 28. heinäkuuta 1971 välisenä aikana New Yorkin osavaltion maaseudulla. Lasten kuolemat lavastettiin kätkytkuolemiksi.


title: Waneta Hoyt

text: Hoytin tapaus antoi lääketieteelle harhaanjohtavan käsityksen kätkytkuoleman kulkemisesta suvuissa. Häntä käytettiin jopa olettamusta tukeneena esimerkkinä "Journal of Pediatricsin" artikkelissa vuonna 1972.


title: Waneta Hoyt

text: Vasta vuonna 1994 Waneta Hoyt myönsi tappaneensa lapset saadakseen heidät lopettamaan itkunsa. Hänet tuomittiin huhtikuussa 1995 vankeuteen ”75 vuodesta elinkauteen”. Hän kuoli muutaman vuoden päästä haimasyöpään New Yorkin osavaltiossa.


title: Ontajärvi

text:
Ontajärvi (karjalaksi Ondarvi; ) on suuri mutta matala järvi Karjalan tasavallassa Venäjällä. Järven pinta-ala on 182,4 neliökilometriä ja se laskee Ontajokea pitkin Vienanmeren-Itämeren kanavaan. Sen pituus on 30,8 km ja suurin leveys 13,2 km. Keskisyvyys on 3,3 m ja suurin syvyys on 8 m. Jatkosodan hyökkäysvaiheen aikana suomalainen 14. divisioona eteni järvelle syyskuussa 1941, ja piti siellä asemansa jatkosodan loppuun saakka.
Järvessä elää ainakin 14 kalalajia (esim. muikku, siika, harjus, hauki, kuha, ahven, särki, säyne, lahna, made). Kuha on istutettu 1960-luvulla ja sen nykyinen kanta on melko runsas. Lahna elää järven kaikissa osissa, mutta eniten sitä on järven pohjoisosassa.


title: Alejandro Avila

text: Alejandro Avila (s. 1975) on yhdysvaltalainen seksuaali- ja henkirikollinen. Hän sieppasi, raiskasi ja tappoi 5-vuotiaan Samantha Runnionin Kaliforniassa vuonna 2002. Hän sai kuolemantuomion ja istuu tällä hetkellä San Quentinin vankilassa odottamassa sen täytäntöönpanoa.


title: Alejandro Avila

text: 15. heinäkuuta 2002 Samantha Runnion pelasi Stantonissa lautapeliä ystävänsä, 6-vuotiaan Sarah Ahnin kanssa. Avila liikkui alueella ja kysyi tytöiltä, ovatko he nähneet hänen chihuahuaansa. Samantha oli eläinten ystävä ja itsekin kissanomistaja, joten hän kiinnostui ja kyseli mieheltä koiran koosta.


title: Alejandro Avila

text: Avila otti Samantha Runnionin vaaleanvihreään Hondaansa, ja seuraavana päivänä tytön alaston ruumis löytyi Kalifornian Riversiden piirikunnasta. Poliisi pääsi pian Avilan jäljille, sillä hän oli jo aiemmin saanut syytteen tyttöystävänsä 9-vuotiaan sisaren ja tämän serkun seksuaalisesta hyväksikäytöstä. Äitinsä ja siskonsa kanssa asunut Avila oli tullut Samanthan kuolinpäivänä hyvin myöhään kotiin eikä kyennyt selittämään tekemisiään.


title: Alejandro Avila

text: Todisteet Avilaa vastaan kävivät lopulta hyvin raskauttaviksi, ja hänet tuomittiin kuolemaan 22. heinäkuuta 2005. Hän odottaa tuomion täytäntöönpanoa San Quentinissa.


title: Hämeen Reserviläissoittokunta

text: Hämeen Reserviläissoittokunta on Riihimäellä toimiva maanpuolustussoittokunta, jonka ohjelmistoon kuuluu niin marssimusiikki kuin myös konserttimusiikki, sekä viihde-, ja tanssimusiikki.


title: Hämeen Reserviläissoittokunta

text: Soittokunta on perustettu vuonna 2006 ja toimii Riihimäen rautatieläisten soittokunnan hallinnoimana osastona ja harjoittelee RRS:n tiloissa Musiikkitalolla.


title: Hämeen Reserviläissoittokunta

text: Hämeen Reserviläissoittokunnan toimintaa tukee huollollisesti sen kummijoukko-osasto Viestirykmentti Riihimäellä.


title: Hämeen Reserviläissoittokunta

text:
Soittajisto koostuu entisistä aktiivisoittajista kuin myös musiikin harrastajista.
Soittokunnan ison kokoonpanon vahvuus on n. 30 soittajaa. Muita kokoonpanoja ovat seitsikko ja seitsikkoa isompi "soitto-osasto", 12–16 soittajaa.
Kapellimestarina toimii kapteeni evp. Timo Tuunainen.


title: Hämeen Reserviläissoittokunta

text: Reserviläissoittokunta esiintyy pääasiassa Hämeen maakunnan alueella maanpuolustukseen ja reserviläistoimintaan liittyvissä tilaisuuksissa ja tapahtumissa, veteraani,- ja maanpuolustusjärjestöjen tilaisuuksissa sekä tarvittaessa Puolustusvoimien sisäisissä tilaisuuksissa.


title: Hämeen Reserviläissoittokunta

text: Soittokunnan telinestandaarin on suunnitellut soittokunnan vääpeli, res. ylikersantti Kalevi Antila. Standaarissa on kuvattuna Viestirykmentin joukko-osastotunnus, Hämeen vaakuna ristikkäin alla olevin fanfaaritorvin sekä Suomen lipun värit.


title: Tuntsajoki

text: Tuntsajoki () on joki Murmanskin alueella Venäjällä. Joki on Koutajoen vasen sivujoki. Pituutta joella on noin 150 kilometriä. Se alkaa Suomen puolelta Tuntsan erämaasta Sallan Värriötunturilta – osittain Värriön luonnonpuiston alueelta – ja virtaa lopulta Tuntsa- ja Vuolasjärven jälkeen Koutajokeen Susijärveen. Jatkosodan hyökkäysvaiheen aikana joella taisteltiin.


title: Beveren (kanirotu)

text: Beveren on suurikokoinen kanirotu. Kanirodun jalostus aloitettiin pienessä belgialaisessa Beverenin kunnassa, lähellä Antwerpenia, 1890-luvulla. Kanit olivat alun perin väritykseltään sinisiä, mutta nykyään väreiksi hyväksytään sinisen lisäksi musta ja valkoinen. Beverenin massa on keskimäärin 3,5–5,0 kilogrammaa. Turkki on tiheää ja pehmeätä.


title: Beveren (kanirotu)

text: Vuoden 1915 aikoihin rotu yleistyi Isossa-Britanniassa hyvin nopeasti. Syynä oli ensimmäinen maailmansota ja kaneja kasvatettiin niistä saatavan lihan takia.


title: Koutajoen vesistö

text: Koutajoen vesistö on (vesistöaluetunnus 73) on Suomessa vesistöalue, jonka laskujoki Koutajoki laskee Vienanmeren Kantalahteen Venäjän Murmanskin alueella: Vesistöalue kattaa Muurmanskin alueen, Karjalan tasavallan ja Suomen puolella Sallan-Kuusamon alueen. Vesistöalueen pinta-ala on 18800 neliökilometriä, josta 4915,05 neliökilometriä kuuluu Venäjän puolelle.


title: Koutajoen vesistö

text: Vesistöalueen toisessa jakovaiheessa on seuraavat alueet tai valuma-alueet :


title: Koutajoen vesistö

text: Vesistön keskusjärvi on monisaarinen ja matala Koutajärvi (584 km²), jonka läpi virtaa vesistön laskujoki Koutajoki (). Koutajärvestä mereen on noin 30 kilometrin matka, ja joen suussa sijaitsee Koudan kylä. Vesistön suurimmat järvet ovat Tuoppajärvi ja Pääjärvi, johon laskee Paanajärven kautta Suomen puolelta tuleva Oulankajoki. Toinen Suomen puolelta alkunsa saava Koutajoen sivujoki on Tuntsajoki. Koutajärven vesistö oli aikanaan tärkeä kulkureitti Suomen ja Vienanmeren välillä. Nykyään sitä käytetään puutavaran uittoväylänä. Koskiin on rakennettu useita voimaloita.


title: Sari Vuoristo

text: Sari Vuoristo (s. 1964) on suomalainen kirjailija. Hänen vanhempansa ovat professori Kai-Veikko Vuoristo ja Kaija Vuoristo o.s. Peitsalo. Sari Vuoristo valmistui ylioppilaaksi 1983, ja on sen jälkeen opiskellut Helsingin yliopistossa teatteritiedettä ja uskontotiedettä sekä Kriittisessä korkeakoulussa luovaa kirjoittamista. Hän on tehnyt freelancerina editointitöitä ja kirjoittanut matkajuttuja yms. aikakauslehtiin. Vuoristo voitti Martti Joenpolven novellipalkinnon vuonna 1996 Sari Vuoristo oli "Helsingin Sanomien" kirjallisuuspalkintoehdokas vuonna 1998 ja Runeberg-palkintoehdokas 1998.


title: Lordi – Hirviön tarina

text: Lordi – Hirviön tarina on syksyllä 2006 julkaistu kirja Mr. Lordista ja Lordi-yhtyeestä. Kirjan on kirjoittanut rovaniemeläinen kirjailija-toimittaja Sven Pahajoki. Kirja käsittelee pääasiassa Mr. Lordin eli Tomi Putaansuun nuoruutta, yhtyeen osallistumista vuoden 2006 euroviisuihin ja sen voitosta seurannutta mediahuumaa. Putaansuu on painottanut, että kyseessä on epävirallinen Lordi-kirja. Lordin epävirallista kotisivua ylläpitävän Juha Syrjäsen mukaan osa teoksesta perustuu hänen sivustoltaan luvatta tehtyihin lainauksiin.


title: Karaoke (albumi)

text: Karaoke on ruotsalaisen Magnus Ugglan vuonna 1997 julkaistu albumi. Se on Ugglan yhdestoista studioalbumi. Albumi äänitettiin Polar Studios -studiolla.


title: Karaoke (albumi)

text: Osa albumin kappaleista on Ugglan varhaisten albumien, kuten Om Bobbo Viking ja Livets teater, tyylisiä. Levyn kappaleista muun muassa "Den bästa publik" nousi hitiksi. Albumin bonuskappaleet "Kompositören" ja "Visa" nauhoitettiin livenä Börsissä, Tukholmassa, vuonna 1997.


title: Karaoke (albumi)

text: Albumia tilattiin kauppoihin yli 40 000 kappaletta ennen ilmestymistään.


title: Trans Tech

text: Trans Tech Oy oli Valmetin ja Rautaruukki Oy:n yhteenliittymä, joka suunnitteli ja valmisti vetureita. Yhtiön ensimmäinen tuote oli Dr16-linjaveturi. Sarjan valmistuttua vuorossa oli uuden sukupolven teollisuusveturi, N-veturi. Tämä hanke osoittautui monellakin tapaa erehdykseksi: vetureita valmistui vain yksi, jonka lunasti Kaukas Oy, mutta kone ei kestänytkään odotetusti. Yhtiö siirtyi Otanmäkeen pyörittämään uutta vaunutehdasta ja sen nimi muuttui muotoon Transtech.


title: America’s Cup

text: America’s Cup on purjehduskilpailu. Siinä on palkintona kaikkein vanhin kansainvälinen urheilun palkintopokaali.


title: America’s Cup

text:
Ensimmäisen kerran kilpailu järjestettiin vuonna 1851 Cowesissa Wightsaarella, ja pokaali nimettiin kilpailun tuolloin voittaneen aluksen, "American", mukaan. America’s Cup -kilpailu käydään kaksinkamppailuna, jossa edellisen kilpailun voittaja puolustaa pokaalia karsintakilpailun, Louis Vuitton Cupin, voitolla paikkansa ansainnutta haastajaa vastaan. Voittaja ratkaistaan match race -muotoisissa kilpailuissa. Virallisesti venekunnat edustavat pursiseuroja, mutta todellisuudessa niiden takana ovat suuryritykset sponsorirahoineen.
Pitkien oikeustaisteluiden jälkeen 33:s America’s Cup purjehdittiin helmikuussa 2010 Valenciassa Espanjassa haastaja Golden Gate Yacht Clubin "BMW Oracle Racing" voittaessa Société Nautique de Genèvea (SNG) edustavan "Alinghin".


title: America’s Cup

text: 34. America’s Cup purjehdittiin kesällä 2013 San Franciscossa AC72-tyyppisillä katamaraaneilla. 35. America’s Cup purjehdittiin kesäkuussa 2017 Bermudan vesillä.


title: America’s Cup

text: Vuosina 1992–2007 kilpailu käytiin IACC-luokan ("International America’s Cup Class") -veneillä, jotka ovat noin 23 metrin mittaisia ja noin 35 metrin korkuisia. Luovilla veneiden nopeus on 12 solmua ja myötätuulessa saavutetaan jopa 20 solmun nopeus.


title: America’s Cup

text: Vuonna 2010 purjehdittiin kilpaa monirunkoisilla veneillä.


title: America’s Cup

text: Vuoden 2013 America’s Cup purjehdittiin San Franciscossa 72-jalkaisilla katamaraaneilla. San Franciscon Golden Gate Yacht Club (GGYC) puolusti Oracle Team USA -joukkueellaan pokaalia. Sen vastustajaksi tuli uusiseelantilainen Emirates Team New Zealand, joka voitti karsintakilpailussa ruotsalaisen Artemis Racingin ja italialaisen Luna Rossa Challengen. Oracle joutui lähtemään kilpailuun kahdesta miinuspisteestä mutta voitti lopulta pokaalin pistein 9–8.


title: Där jag är e're alltid bäst

text: Där jag är e're alltid bäst on ruotsalaisen Magnus Ugglan vuonna 2000 julkaistu albumi. Se on Ugglan kahdestoista studioalbumi ja kuudestoista albumi yhteensä. Albumi äänitettiin Jail House- ja Cosmos studios -studioissa.


title: Där jag är e're alltid bäst

text: Albumin kappaleet "Nitar & läder", "Hotta brudar", "Morsan é okej" ja "Stockholms heta nätter" julkaistiin singleinä vuonna 2000.


title: Där jag är e're alltid bäst

text: Levyn kappaleet ovat tyyliltään varsin erilaisia Ugglan aikaisempiin levyihin verrattuna. Kitaroissa on melko paljon säröä ja kappaleiden rakenteet ovat melko yksinkertaisia. Rakkautta käsittelevät kappaleet "I hela världen", "Kand det vara kärlek" ja "I himmelen" tosin ovat rauhallisia ja herkkiä.


title: Osteomalasia

text: Osteomalasia on aikuisten luunpehmennystauti, joka johtuu D-vitamiinin tai fosfaatin puutteesta. Se on luun aineenvaihduntahäiriö, jolloin uudisluu ei kalkkiudu. Sille on ominaista, että osasta luun sidekudosrunkoa puuttuu kalsiumhydroksiapatiittia. Sen oireita ovat kivut rintakehässä ja raajoissa, lihasheikkous, luuston kosketusarkuus ja luunmurtumien syntyminen helposti. Riisitauti vastaa kasvukäisillä aikuisten osteomalasiaa.


title: Osteomalasia

text: Kasvaimien yhteydessä voi ilmetä harvinainen onkogeeninen osteomalasia, johon D-vitamiini ei auta.


title: Wachowskin sisarukset

text: Wachowskin sisarukset eli Lana Wachowski (ent. Laurence ”Larry” Wachowski, s. 21. kesäkuuta 1965) ja Lilly Wachowski (ent. Andrew ”Andy” Wachowski, s. 29. joulukuuta 1967), ovat yhdysvaltalaisia elokuvaohjaajia ja -käsikirjoittajia. Heidät tunnetaan parhaiten "Matrix"-elokuvatrilogiasta.


title: Wachowskin sisarukset

text: Sisarukset tunnettiin Wachowskin veljeksinä, kunnes vuonna 2012 Larry Wachowski kertoi julkisuudessa olleensa sukupuolenkorjausprosessissa ja käyttävänsä nykyään nimeä Lana. Hänen transsukupuolisuutensa oli ollut julkisuudessa jo pitkään, ja naiseksi pukeutuminen oli herättänyt huomiota jo kymmenen vuotta ennen sukupuolenkorjausta. Lilly Wachowski kertoi transsukupuolisuudestaan 8. maaliskuuta 2016 Windy City Timesille.


title: Wachowskin sisarukset

text: Wachowskit ovat kotoisin Chicagosta. High schoolin jälkeen he opiskelivat tahoillaan yliopistoissa, mutta kumpikin jätti opintonsa kesken ja palasi kotikaupunkiinsa. He perustivat maalaus- ja remonttiyrityksen ja käsikirjoittivat sarjakuvia Marvelille. 1980-luvun lopulla he lukivat Roger Cormanin kirjan "How I Made a Hundred Movies in Hollywood and Never Lost a Dime", jonka innoittamina he kokeilivat elokuvan käsikirjoittamista. Ensimmäisestä Wachowskien myymästä käsikirjoituksesta tuotettiin "Ammattitappajat" (1995), mutta käsikirjoitusta muokattiin heidän jälkeensä niin paljon, että he olisivat lopulta halunneet nimensä pois elokuvan krediiteistä.


title: Wachowskin sisarukset

text: Wachowskit esittelivät "Ammattitappajien" tuottajalle Joel Silverille "Matrixin" käsikirjoituksen, mutta he halusivat myös ohjata elokuvan itse. Silver suostui tuottamaan sisarusparin esikoisohjauksena pienen budjetin rikosdraaman "Bound", joka sai kriitikoilta erinomaisen vastaanoton. Sen jälkeen he pääsivät tekemään "Matrixia".


title: Michael Boogerd

text: Michael Boogerd (s. 28. toukokuuta 1972 Haag) on alankomaalainen ammattipyöräilijä, joka lopetti uransa kauden 2007 jälkeen. Hän saavutti suurimmat menestyksensä yhden päivän klassikoissa, joissa tuli tunnetuksi ”ikuisena kakkosena”.


title: Michael Boogerd

text: Boogerd ajoi koko vuonna 1994 alkaneen ammattilaisuransa samassa tallissa, joka tunnettiin hänen debyyttikaudellaan nimellä Word Perfect, vuonna 1995 nimi oli Novell ja vuodesta 1996 alkaen Rabobank. Boogerd voitti vuonna 1999 sekä Pariisi–Nizza-ajon että Amstel Gold Racen. Ranskan ympäriajossa hän voitti etapin vuosina 1996 ja 2002; hänen paras kokonaissijoituksensa Tourilla on viides tila vuodelta 1998.


title: Michael Boogerd

text: Vuonna 2013 Boogerd myönsi käyttäneensä dopingia uransa aikana vuosina 1997–2007. Hän kertoi käyttäneensä epo-hormonia, kortisonia ja verensiirtoja.


title: Cremaster-lihas

text: Cremaster-lihas eli "kiveksen kohottajalihas" () on korimainen kivestä ympäröivä ohut luurankolihas, joka jatkuu kivespussista nivuskanavaan. Se säätelee kiveksen korkeutta ja kivespussin kireyttä.


title: Cremaster-lihas

text: Cremaster-lihasten supistuessa kivekset nousevat ylöspäin siittimen tyven juurelle ja kivespussi kiristyy, lihasten veltostuessa kivekset puolestaan laskeutuvat alemmas ja kivespussi löystyy. Cremaster-lihaksen säätely voi tapahtua nopeasti ja näkyvästi, mutta tahdosta riippumatta.


title: Cremaster-lihas

text: Kivesten korkeuden ja kivespussin kireyden säätelyllä pyritään säilyttämään kivesten toiminnan ja siittiötuotannon kannalta sopiva lämpötila, joka on hieman alhaisempi kuin elimistön sisälämpötila. Jos kivesten lämpötila on liian korkea, ne roikkuvat alempana, kauempana muusta kehosta jäähtyen. Lisäksi löysän kivespussin iho on ohut, mikä tehostaa jäähtymistä. Kivesten kylmetessä liikaa ne vetäytyvät ylöspäin lähemmäksi kehoa, jolloin ne lämpenevät. Cremaster-lihas voimakkaasti supistuessaan saattaa vetää kivekset osittain nivuskanavan sisälle, joissain tapauksissa jopa kokonaan.


title: Cremaster-lihas

text: Cremaster-lihas veltostuu tyypillisesti lämpimässä, kuten suihkussa, kylvyssä tai saunassa, jolloin kivekset roikkuvat alempana. Kylmässä, kuten uidessa viileässä tai kylmässä vedessä tai kylmällä ilmalla, cremaster-lihas supistuu, jolloin kivekset ovat ylhäällä ja kivespussi on kireä. Cremaster-lihas saattaa supistua myös seksuaalisen kiihottumisen seurauksena. Cremaster-heijasteessa (ks. Refleksi) cremaster-lihas supistuu sillä puolella, jolla varovasti ärsytetään reiden sisäpinnan ihoa. Heijaste on voimakkaampi lapsilla.


title: Klassiska mästerverk

text: Klassiska mästerverk on Magnus Ugglan kokoelma-albumi, joka julkaistiin vuonna 2002. Se on hänen neljäs kokoelma-albuminsa, jos puolivirallinen Suomen markkinoille julkaistu Collection lasketaan mukaan. Yhteensä se on hänen seitsemästoista albumijulkaisunsa.


title: Alexandra Nice

text: Alexandra Nice, oikealta nimeltään Aleksandra Groth (s. 31. lokakuuta 1972 tai 1976, Gdynia) on puolalaissyntyinen pornonäyttelijä.


title: Alexandra Nice

text: Nice muutti 19-vuotiaana Yhdysvaltoihin ja opetti työkseen yhdysvaltainpuolalaisille lapsille puolan kieltä. Hän vaikutti pornoalalla vuosina 1995–2004 ja on nyt vetäytynyt Boca Ratoniin, Floridaan. Yhteensä hän on esiintynyt yli kahdessasadassa pääasiassa hardcore-tyylisessä pornoelokuvassa.


title: Ksenija Sitnik

text: Ksenija Sitnik (, , s. 15. toukokuuta 1995) on valkovenäläinen laulaja. Hän edusti maataan vuoden 2005 lasten Eurovision laulukilpailussa ja voitti sen itse kirjoittamallaan laululla "My vmeste" (Olemme yhdessä).


title: Ksenija Sitnik

text: Sitnik on syntynyt Mazyrissa, Valko-Venäjällä, jossa hän asuu yhä. Hänen isänsä on liikemies ja äitinsä UMES-musiikkikoulun johtaja. Hän harrastaa laulamisen lisäksi tanssia ja piirtämistä. Sitnikillä on isosisko, joka osallistuu myös lasten laulukilpailuihin.


title: Ksenija Sitnik

text: Sitnik aloitti uransa hyvin nuorena. Hän on osallistunut monille festivaaleille, joista voittanut lasten kilpailun vuoden 2005 "Slavjanski Bazarissa" Vitsebskissä.


title: Ksenija Sitnik

text: Sitnik tuli tunnetuksi euroopanlaajuisesti, kun hän voitti vuonna 2005 Lasten Eurovision laulukilpailun, jossa hän edusti kotimaataan Valko-Venäjää. Hän ei ollut suosittu ennakkoveikkauksissa, esimerkiksi Europrediction-kyselyssä hän jäi pisteittä ja sijoittui viimeiseksi. Hän voitti täpärästi vain muutamalla pisteellä toiseksi tulleen Espanjan Antonio Josén.


title: Ksenija Sitnik

text: Sitnikistä tuli myös suosittu esiintyjä kotimaassaan. Hän tapasi muun muassa maan presidentin Aljaksandr Lukašenkan ja sai juontotöitä, kuten seuraavan vuoden Lasten Eurovision laulukilpailun karsinnat. Hän julkaisi marraskuussa 2006 CD-levyn ja sen yhteydessä nuottikirjan "My vmeste".


title: Luettelo kansallispuista

text: Kansallispuu on kansalliseksi symboliksi valittu puu.


title: The Blessed Hellride

text:
The Blessed Hellride on heavy metal -yhtye Black Label Societyn albumi vuodelta 2003.
Vierailevat muusikot


title: María Isabel

text:
María Isabel López Rodríguez (s. 4. tammikuuta 1995 Ayamonte, Huelvan maakunta, Espanja) on espanjalainen laulaja, joka voitti vuoden 2004 lasten Euroviisut kappaleella ”Antes muerta que sencilla”.
Hänen vanhempansa ovat Julío López ja Marisa Rodríguez, hänellä on isoveli Saúl.


title: María Isabel

text: María Isabelin ensimmäinen studioalbumi "No me toques las palmas que me conozco" julkaistiin vuonna 2004 ja toinen, "Número 2", lokakuussa 2005. Molemmat nousivat Espanjan listojen kärkeen. Kolmas albumi "Capricornio" julkaistiin Espanjassa marraskuussa 2006. María Isabel näyttelee myös espanjalaisessa elokuvassa "Ángeles S.A.", joka sai ensi-iltansa joulukuussa 2007.


title: María Isabel

text: María Isabelin kotikunnassa Ayamontessa on hänen mukaansa nimetty puisto ja patsas.Albumi julkaistiin 2. marraskuuta 2004 ja sitä on myyty 500 000 kappaletta.Albumi julkaistiin 2. lokakuuta 2005. Sitä on myyty 200 000 kopiota ja siltä on julkaistu singlenä kappaleet ”Pues va a ser que no”, ”En mi jardín” ja ”Quién da la vez”.Albumi julkaistiin 21. marraskuuta 2006. Sitä on myyty yli 80 000 kappaletta. Singlenä on julkaistu kappale ”De qué vas”.Albumi on kokoelma kappaleista samannimisessä elokuvassa. Elokuva sai ensi-iltansa 21. joulukuuta 2007. Albumia on myyty yli 40 000 kopiota ja siltä on julkaistu singlenä kappaleet ”Cuando no estás”, ”El mundo al reves” ja "Angelitos Buenos".


title: Heikkonäköisyys

text: Heikkonäköisyys on arkipäivän toimia haittaava näköaistin heikkeneminen.


title: Heikkonäköisyys

text: Heikkonäköisyys jaotellaan heikkonäköisyyteen ja vaikeaan heikkonäköisyyteen. Kyseessä on sokeutta lievempi ja huomattavasti yleisempi näkövamma. Heikkonäköisiksi ei määritellä ihmisiä, joiden näkökyky on silmälasien tai piilolinssien avulla normaali.


title: Heikkonäköisyys

text: Heikkonäköisen näöntarkkuus on 0,05–0,3 normaalin tarkkuuden ollessa noin 0,8–2. Tiettyjen silmäsairauksien lisäksi heikkonäköisyydelle saattavat altistaa muun muassa ikääntyminen sekä A-vitamiinin puute ja aliravitsemus.


title: Heikkonäköisyys

text: Maailman terveysjärjestön esittämän arvion mukaan maailmassa olisi tällä hetkellä noin 124 miljoonaa heikkonäköistä ihmistä.


title: Esko Jantunen

text: Esko Jantunen (s. 26. syyskuuta 1954 Asikkala) filosofian maisteri Tampereen yliopistosta (pääaineet tietotekniikka, matematiikka ja yritystalous). Hän työskentelee Saarioinen Oy:lle taloushallinnon ja tietotekniikan suunnittelijan tehtävissä.


title: Esko Jantunen

text: Jantunen kärsii retinitis pigmentosasta ja on näkövammainen. Hän käyttää apunaan valkoista keppiä.


title: Esko Jantunen

text: Jantunen nousi Tampereen seudun Näkövammaiset ry:n puheenjohtajaksi vuonna 1998 ja Näkövammaisten keskusliiton puheenjohtajaksi 2004. Hänestä tuli keskusliiton varapuheenjohtaja vuonna 2001. Näkövammaisten keskusliiton puheenjohtajana hän toimi vuoteen 2016 saakka.


Frank Millerin Sin City: A Dame to Kill For () on jatko-osa vuonna 2005 julkaistulle elokuvalle "Sin City", joka perustui Frank Millerin samannimiseen sarjakuvaan. Tarinoista mukana on "Kaiken takana on nainen" ("A Dame to Kill For") ja" Ihan tavallinen lauantai-ilta" ("Just Another Saturday Night") sekä kaksi muuta elokuvaa varten tehtyä tarinaa: "The Long Bad Night" ja "Nancy's Last Dance". Elokuvan ohjasi edellisen tapaan Robert Rodriguez yhdessä Frank Millerin kanssa.


title: Frank Millerin Sin City: A Dame to Kill For

text: Elokuvan ensi-illan ajankohdaksi ilmoitettiin alun perin 4. lokakuuta 2013, mutta sittemmin julkaisua lykättiin lähes vuodella 22. elokuuta 2014 asti.


text: Ava Lordin rooliin harkittiin näyttelijöitä Angelina Jolie, Salma Hayek, Rose McGowan ja Rachel Weisz, kunnes Miller ja Rodriguez valitsivat yksimielisesti Eva Greenin.


title: Petri Lammassaari

text: Petri Lammassaari (s. 6. elokuuta 1985 Eurajoki) on suomalainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue Starbulls Rosenheimissa. Hän on pelipaikaltaan oikeal laitahyökkääjä. Elite Prospects -sivuston Matias Strozykin mukaan Lammassaari on nopea hyökkääjä, jolla on hyvät hyökkäyspään taidot ja nopeat kädet. Hänellä on kuitenkin kehitettävää laukauksessa, eikä Lammassaari ole kovin isokokoinen. Häntä on verrattu nuorempana pelityyliltään Tony Salmelaiseen.


title: Petri Lammassaari

text: Lammassaari on Rauman Lukon kasvatti. Hän sijoittui kaudella 2004–2005 tehoilla 29+15=44 koko A-nuorten SM-liigan maalipörssissä toiseksi edellään vain Jokereiden Jesse Uronen sekä pistepörssissä viidenneksi. Lammassaari pelasi junioriurallaan pitkään Ville-Vesa Vainiolan tutkaparina, joka voitti samalla kaudella pistepörssin.


title: Petri Lammassaari

text: Toukokuussa 2005 Lammassaari solmi kaksivuotisen SM-liigasopimuksen Lukon kanssa. Kausi 2005–2006 oli hänen debyytti- ja tulokaskautensa SM-liigassa. Lammassaaren ensimmäinen liigamaali syntyi 15. lokakuuta 2005 Helsingin IFK:ta vastaan. Hänet palkittiin ottelun "Ilta-Sanomien" kahden tähden tähtipelaajana. Yhteensä Lammassaari teki kauden aikana 50 runkosarjaottelussa tehot 7+4=11. Hän jatkoi sopimustaan vuodella helmikuussa 2006. Kaudella 2006–2007 Lammassaari teki 26 tehopistettä. Hän teki liigauransa ensimmäisen kypärätempun 30. tammikuuta 2007 Saimaan Palloa vastaan ja palkittiin ottelun "Ilta-Sanomien" kolmen tähden tähtipelaajana.


title: Petri Lammassaari

text: Kaudeksi 2008–2009 Lammassaari siirtyi kaksivuotisella sopimuksella Espoo Bluesiin. Hänet hankittiin joukkueeseen maalintekijäksi ja oli lopulta Ryan Kellerin jälkeen Bluesin toiseksi paras maalintekijä runkosarjassa 20 osumallaan ja pudotuspeleissä seitsemällä osumallaan. Lammassaari edusti kauden aikana Bluesia myös Mestarien liigassa.


title: Petri Lammassaari

text: Elokuussa 2009 harjoitusottelussa TsSKA Moskovaa vastaan Lammassaari loukkasi polvensa ja sai ristisidevamman, josta toipuminen kesti häneltä peräti noin puoli vuotta. Hän palasi kaukaloihin hieman ennen olympiataukoa ja teki maalin heti paluuottelussaan. Lammassaaren runkosarja jäi lopulta vain 11 ottelun mittaiseksi. Maaliskuussa 2010 hän teki kaksivuotisen jatkosopimuksen Bluesin kanssa. Kaudella 2010–2011 Lammassaari oli 19 osumallaan Bluesin paras maalintekijä ja sijoittui koko SM-liigan maalipörssissä kymmenenneksi. 15. maaliskuuta 2011 hän ratkaisi Bluesille "Villi kortti"-kierroksen voiton tekemällä 2–1-ratkaisumaalin vieraissa Oulun Kärppiä vastaan tasan ajassa 78.00. Lammassaari palkittiin ottelun "Ilta-Sanomien" kolmen tähden tähtipelaajana. Hän voitti kauden päätteeksi SM-hopeaa.


title: Petri Lammassaari

text: Marraskuussa 2011 Lammassaari joutui leikkaukseen jalkavamman takia. Joulukuussa hänen kautensa 2011–2012 todettiin polvivamman takia päättyneeksi. Lammassaari pelasi kauden aikana vain 19 runkosarjaottelua. Hän jäi kauden jälkeen vapaaksi agentiksi ja oli ilman sopimusta marraskuuhun 2012 saakka, jolloin Lammassaari teki lopulta kevääseen 2014 asti ulottuvan sopimuksen Kalevan Pallon kanssa. Hän palasi liigapeleihin kuitenkin vasta yli vuoden tauon jälkeen tammikuun tasauskierroksella. Lammassaari pelasi kauden aikana myös kaksi ottelua lainalla Mestis-joukkue Savonlinnan Pallokerhossa.


title: Petri Lammassaari

text: Kauden 2014–2015 kynnyksellä Lammassaari siirtyi try-outille Itävallan Erste Bank Eishockey Ligan Graz 99ersiin. Hän pelasi siellä 11 runkosarjaottelua tehopistein 3+7=10, kunnes Lammassaari siirtyi loppukauden kattavalla ja yhden vuoden option sisältäneellä sopimuksella SM-liigan nousijajoukkue Vaasan Sportiin. Kaudeksi 2015–2016 hän siirtyi 1+1-vuotisella ja kahden kuukauden koeajan sisältäneellä sopimuksella seuraavana SM-liigaan nousseen KooKoon riveihin. Lammassaari sai syyskuussa 2015 koejaksonsa päätteeksi jatkosopimuksen. Loukkaantumiset jättivät hänen kautensa kuitenkin vain 36 ottelun mittaiseksi.


title: Petri Lammassaari

text: Lammassaari siirtyi kaudeksi 2016–2017 vuoden mittaisella sopimuksella Tanskan Metal Ligaenin Herning Blue Foxiin. Kaudeksi 2017–2018 hän siirtyi vuoden mittaisella sopimuksella Saksan kolmanneksi korkeimmalle sarjatasolle Oberliga-joukkue Starbulls Rosenheimiin.


title: Petri Lammassaari

text: Lammassaari on pelannut kahdeksan poikien maaottelua.


title: Petri Lammassaari

text: Lammassaaren serkku Juhani Jasu pelaa Tapparan SM-liigajoukkueessa.


title: Paksu pilvi

text: Paksu pilvi on korkea pilvi. Paksun pilven korkeus on kilometrejä, ja se ulottuu alapilvien korkeudelta ylä- tai keskipilveen asti. Paksuihin pilviin liittyy monesti sadetta tai sen mahdollisuus, ja ukkostakin.


title: Arto Laatikainen

text: Arto Markus Laatikainen (s. 24. toukokuuta 1980 Espoo) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Jatkoaika.com -sivuston mukaan Laatikainen on pelityyliltään kiekollinen puolustaja, joka pystyy pelaamaan varsin monipuolisesti. Laatikainen pelasi Espoo Bluesissa yhteensä 614 runkosarjaottelua, mikä on enemmän kuin yksikään toinen Blues-pelaaja seurassa pelasi.


title: Arto Laatikainen

text: Laatikainen on Espoon Jääklubin kasvatti. Hän pelasi myös pari kautta Kiekko-Espoon junioreissa. Kaudella 1998–1999 joukkueen nimeksi vaihtui Espoo Blues, jossa Laatikainen teki samalla kaudella myös SM-liigadebyyttinsä. Hänen tulokaskautensa toi 48 runkosarjaottelussa kuusi syöttöpistettä ja kahdessa playoff-ottelussa kaksi syöttöpistettä. New York Rangers varasi Laatikaisen seitsemännellä kierroksella 197. pelaajana . Kaudella 1999–2000 hän avasi maalitilinsä SM-liigassa ja teki 51 runkosarjaottelussa tehot 6+5=11.


title: Arto Laatikainen

text: Kuudennella SM-liigakaudellaan 2003–2004 Laatikainen teki läpimurtonsa SM-liigassa ja teki 55 runkosarjaottelussa tehot 4+20=24. Huonoksi onnekseen hän kuitenkin loukkaantui runkosarjan viimeisessä ottelussa, eikä pelannut kevään 2004 pudotuspeleissä. Kaudella 2004–2005 Laatikainen oli vaisun kauden pelanneen Bluesin tehokkain puolustaja tehoilla 6+9=15. Kaudella 2005–2006 hän nousi lopulta SM-liigan puolustajien eliittiin. Laatikainen oli taas Bluesin tehokkain puolustaja tehoilla 6+19=25 ja hän sijoittui SM-liigan puolustajien pistepörssissä yhdeksänneksi. Laatikainen oli myös pelipaikastaan huolimatta kevään 2006 pudotuspeleissä Bluesin paras syöttäjä sekä paras pistemies Esa Pirneksen kanssa tehtyään yhdeksässä ottelussa tehot 3+5=8. Joulukuussa 2005 hän teki kaksivuotisen jatkosopimuksen joukkueen kanssa.


title: Arto Laatikainen

text: Kaudella 2006–2007 Laatikainen paransi SM-liigan yhden kauden piste-ennätystään tehtyään runkosarjassa 27 tehopistettä, joilla hän jakoi puolustajien pistepörssin yhdeksännen sijan Ässien Tero Konttisen kanssa. Kaudella 2007–2008 Laatikainen teki nykyisen piste-ennätyksensä tehoilla 13+25=38, joilla hän jakoi SM-liigan puolustajien pistepörssin toisen sijan Tapparan André Benoît'n kanssa ja oli Bluesin kolmanneksi paras pistemies Ville Viitaluoman kanssa. Kautensa Bluesin varakapteenina aloittanut Laatikainen nousi 16. helmikuuta 2008, liigauransa 552. runkosarjaottelussaan Kiekko-Espoon/Bluesin kaikkien aikojen eniten runkosarjaotteluita pelanneeksi pelaajaksi ohi Timo Hirvosen, joka luovutti ottelussa hänelle numeroa 552 kantaneen paidan. Laatikainen pelasi ottelun kyseinen paita päällä ja rikkoi 2–0 maalillaan myös oman SM-liigan yhden kauden piste-ennätyksensä tehtyään kauden 28. tehopisteensä. Hän voitti kauden päätteeksi SM-hopeaa, palkittiin kaikkien aikojen ensimmäisenä Bluesin pelaajana SM-liigan parhaana puolustajana Pekka Rautakallio -palkinnolla sekä valittiin tähdistökentälliseen.


title: Arto Laatikainen

text: Laatikainen siirtyi kaudeksi 2008–2009 kaksivuotisella sopimuksella Elitserien-joukkue Färjestad BK:hon. Hän voitti ensimmäisen sopimuskautensa päätteeksi Ruotsin-mestaruuden. Kahden Färjestadissa vietetyn vuoden jälkeen Laatikainen siirtyi kaudeksi 2010–2011 vuoden mittaisella sopimuksella Södertälje SK:hon. Hän pelasi tehopisteiden valossa parhaimman Elitserien-kautensa tehoilla 6+16=22, joilla Laatikainen oli Södertäljen tehokkain puolustaja. Hän teki helmikuussa 2011 vuoden mittaisen jatkosopimuksen joukkueen kanssa, mutta ei sittemmin jatkanut seuraavalla kaudella Södertäljessä joukkueen pudottua HockeyAllsvenskaniin.


title: Arto Laatikainen

text: Kaudeksi 2011–2012 Laatikainen siirtyi vuoden mittaisella sopimuksella JYPiin. Hänen toistaiseksi ainoa SM-liigakautensa muualla kuin Bluesissa toi Suomenmestaruuden keväällä 2012. Laatikainen palasi kaudeksi 2012–2013 kaksivuotisella sopimuksella Bluesiin. Hänet nimettiin elokuussa 2012 joukkueen kapteeniksi, mutta Laatikainen joutui kuitenkin jo samana päivänä noin kahdeksi kuukaudeksi sivuun loukattuaan polvensa harjoitusottelussa KHL-joukkue Amur Habarovskia vastaan. Toivuttuaan polvileikkauksesta hän pelasi kaksi ottelua lainalla Mestis-joukkue HC Keski-Uudenmaan paidassa. Laatikainen ei noussut kuitenkaan SM-liigakauden aikana enää toivotulle tasolle ja hänen kautensa osoittautui flopiksi. Kaudella 2013–2014 Laatikaisen tilille Bluesin kapteeniksi nimettiin Kim Hirschovits. Hän itse jatkoi joukkueen varakapteenina.


title: Arto Laatikainen

text: Syyskuussa 2014 Laatikainen siirtyi viiden ottelun mittaisella sopimuksella Turun Palloseuraan paikkaamaan loukkaantumisia oltuaan alkukauden 2014–2015 ilman sopimusta. Noin kuukautta myöhemmin hän siirtyi paikkaamaan puolestaan Oulun Kärppien loukkaantumisia kuuden SM-liiga- ja kahden CHL-ottelun ajaksi. Yhdeksän siellä pelatun ottelun jälkeen Laatikaisen sopimusta jatkettiin kauden loppuun. Hän oli lopulta Kärppien tehokkain puolustaja tehtyään 42 runkosarjaottelussa tehot 6+17=23. Hän voitti myös joukkueen sisäisen tehotilaston lukemalla +20. Kevään 2015 pudotuspeleissä, 6. huhtikuuta 2015 pelatussa kolmannessa välieräottelussa JYPiä vastaan Laatikainen rikkoi Suomen jääkiekon pääsarjatason neljän nopeimman maalisyötön ennätyksen 45 vuoden takaa tehtyään syöttöpisteensä kuuden minuutin ja 23 sekunnin sisään. Hän ohitti aiemman Tampereen Ilveksen Jorma Peltosen tekemän ennätyksen marraskuulta 1969 yli yhdeksällä minuutilla. Laatikainen rikkoi kevään aikana myös SM-liigan puolustajien yhden kauden pudotuspelien syöttöennätyksen ja sivusi puolustajien yhden kauden piste-ennätystä tehtyään 19 ottelussa 17 syöttöpistettä. Molemmat ennätykset olivat Jokereiden Marko Kauppisen hallussa kaudelta 2006–2007. Kauppinen teki tuolloin 14 ottelussa tehot 5+12=17. Laatikainen voitti kauden päätteeksi Suomenmestaruuden. Hänet palkittiin SM-liigan herrasmiespelaajana Raimo Kilpiö-palkinnolla. Maaliskuussa 2015 Laatikainen teki vuoden mittaisen jatkosopimuksen Kärppien kanssa.


title: Arto Laatikainen

text: Kauden 2015–2016 päätteeksi Laatikainen voitti Kärpissä SM-pronssia. Hän voitti kauden aikana myös Mestarien liigan hopeaa. Kaudeksi 2016–2017 Laatikainen siirtyi kaksivuotisella sopimuksella Tampereen Ilvekseen. Hänet nimettiin joukkueen varakapteeniksi.


title: Arto Laatikainen

text: Laatikainen siirtyi kaudeksi 2018–2019 vuoden mittaisella sopimuksella Hämeenlinnan Pallokerhoon.


title: Arto Laatikainen

text: Laatikainen pelasi alle 20-vuotiaiden MM-kilpailuissa vuosina 1999 ja 2000 sekä alle 18-vuotiaiden EM-kilpailuissa vuonna 1998, jolloin hän voitti hopeaa. Laatikainen on kuulunut sekä alle 20-vuotiaiden että alle 16-vuotiaiden maajoukkueen kapteenistoon.


title: Arto Laatikainen

text: Laatikainen on pelannut myös yhteensä 21 ottelua Suomen A-maajoukkueessa tehopistein 1+5=6. Hänet nimettiin vuoden 2008 MM-kisaryhmään, mutta Laatikaisen kisapassi jätettiin lopulta leimaamatta.


title: Kristin Chenoweth

text: Kristi Dawn Chenoweth (s. 24. heinäkuuta 1968 Broken Arrow, Oklahoma, Yhdysvallat) on yhdysvaltalainen Tony- ja Emmy-palkittu teatteri-, TV- ja elokuvanäyttelijä sekä laulaja.


title: Kristin Chenoweth

text: Chenoweth (joskus ihailijoidensa kutsumana ”Cheno”) on keskimääräistä lyhyempi, vain 150 senttimetriä (4 jalkaa 11 tuumaa) pitkä. Hänellä on helposti erottuva puheääni, jota hän on itse verrannut Betty Boopin ääneen. Chenoweth on klassisesti koulutettu koloratuurisopraano ja hänen äänensä kantaa neljä oktaavia.


title: Kristin Chenoweth

text: Chenoweth on valmistunut Oklahoma City Universitysta (OCU). Hänellä on tutkinto musiikkiteatterista ja oopperaesiintymisestä. OCU:ssa hän voitti Miss OCU:n tittelin ja oli ensimmäinen perintöprinsessa Miss Oklahoma -kauneuskilpailussa vuonna 1991. Hän esiintyi Opryland USA:ssa. Hän voitti lahjakkaimman tulevan laulajan palkinnon Metropolitan Operan kansallisissa koe-esiintymisissä, mistä hän sai stipendin Philadelphian Academy of Vocal Artsiin, mutta hän kieltäytyi stipendistä saatuaan roolin Off Broadway -show’ssa.


title: Kristin Chenoweth

text: Chenoweth teki Broadway-debyyttinsä tuotannossa Molièren "Scapinista", jossa näytteli Bill Irwin. Sitä seurasi keväällä 1997 musikaali "Steel Pier", josta hän voitti Theatre World palkinnon. Seuraavaksi hän esiintyi George ja Ira Gershwinin musikaalissa "Strike Up the Band" ja Lincoln Centre teatterin tuotannossa William Finnin "A New Brainistä". Hän on myös esiintynyt useita kertoja radio-ohjelmassa "A Prairie Home Companion".


title: Kristin Chenoweth

text: Vuosina 1998–1999 Chenoweth esitti Sallyn (Salli) roolin Broadwayllä Tenavat-sarjakuvaan perustuvassa musikaalissa "You’re A Good Man, Charlie Brown". Vaikka Chenoweth koe-esiintyi Pattyn (Kielo) rooliin, hänen ainutlaatuinen äänensä ja lahjakkuutensa ajoivat ohjaajan Michael Mayerin ja musikaalin ohjaajan Andrew Lippan poistamaan Pattyn ja luomaan tilalle Charlie Brownin (Jaska Jokunen) nuoremman siskon roolin, Sallyn, erityisesti Chenowethille. Chenoweth voitti roolistaan Tony-, Drama Desk- ja Outer Critics Circle -palkinnot parhaana sivunäyttelijänä musikaalissa. Sen jälkeen hän esiintyi Broadway komediassa "Epic Proportions", jota seurasivat esiintymiset ABC:n televisiomuunnelmassa musikaalista "Annie", ja päärooli Daisy Gamblena City Center Encores!in tuotannossa "On a Clear Day You Can See Foreverista".


title: Kristin Chenoweth

text: Vuonna 2003 Chenoweth esitti lauluja albumiltaan "Let Yourself Go" konsertissa Lincoln Center’s 5th American Songbookille. Hän myös esiintyi City Center Encores!in 10. vuosipäivän juhlissa.


title: Kristin Chenoweth

text: Chenoweth on lisäksi esiintynyt yhdessä "Frasierin" jaksossa ja ABC:n televisiotuotannossa Meredith Willsonin "The Music Manista".


title: Kristin Chenoweth

text: Lokakuussa 2003 Chenoweth palasi Broadwaylle "Wickediin", musikaaliin, joka kertoo Ozin noitien varhaisista vuosista. Hän oli ehdolla Tony-palkinnon saajaksi parhaana naispääosan esittäjänä musikaalissa roolistaan Glindana, mutta hän hävisi kanssanäyttelijälleen Idina Menzelille.


title: Kristin Chenoweth

text: Chenowethin rooli Wickedissä toi hänelle tilaisuuden esiintyä Nora Ephronin elokuvaversiossa "Bewitchedistä" ("Vaimoni on noita") vuonna 2005. Elokuvan tähti Nicole Kidman oli nähnyt Chenowethin esiintyvän Wickedissä ja oli niin vakuuttunut Chenowethin lavakarismasta, että pyysi että Chenoweth palkattaisiin elokuvaan. Chenoweth sai Maria Kellyn, Kidmanin hahmon parhaan ystävän, roolin.


title: Kristin Chenoweth

text: Televisiossa Chenoweth on esiintynyt lyhytikäisessä televisiosarjassa "Kristin", joka kesti vain kuusi jaksoa. "West Wingin" kuudennella tuotantokaudella (vuosina 2004–2005) Chenoweth esitti Annabeth Schottia ja hän palasi sarjaan myös seitsemännellä ja viimeisellä tuotantokaudella (vuosina 2005–2006).


title: Kristin Chenoweth

text: Vuonna 2006 hän esiintyi elokuvissa "Vaaleanpunainen pantteri", "Runaway Vacation", "Aidosti outoa", "Juoksee saksien kanssa" ja "Loistavat naapurit".


title: Kristin Chenoweth

text: Ajalla 14. joulukuuta 2006 – 11. maaliskuuta 2007 Chenoweth esiintyi Broadwayllä "The Apple Tree" -musikaalissa.


title: Kristin Chenoweth

text: Chenoweth julkaisi debyyttialbuminsa "Let Yourself Go" vuonna 2001. Levy sisälsi kappaleita 1930-, 1940- ja 1950-luvuilta. Huhtikuussa 2005 Chenoweth julkaisi albumin "As I Am", joka sisälsi hymnejä ja kristillistä musiikkia. Chenoweth julkaisi "A Lovely Way to Spend Christmas" –joululevyn vuonna 2008.


title: Kristin Chenoweth

text: Chenoweth esitti Olive Snookia televisiosarjassa "Pushing Daisies". Hän oli roolistaan ehdolla Emmy-palkinnon saajaksi vuonna 2008 ja voitti Emmy-palkinnon vuonna 2009 parhaasta naissivuosasta komediasarjassa.


title: Kristin Chenoweth

text: Vuonna 2009 Chenoweth vieraili sarjassa "Glee" esittäen April Rhodesia. Hän palasi sarjaan myöhemmin toisessa jaksossa ja tulee vierailemaan sarjassa myös uudelleen myöhemmin vuonna 2010. Chenoweth sai vierailustaan Emmy-ehdokkuuden.


title: Kristin Chenoweth

text: Chenoweth on kirjoittanut omaelämänkerran "A Little Bit Wicked: Life, Love and Faith in Stages", jossa hän kertoo adoptiostaan, esiintymisestään Wickedissä ja ajastaan Hollywoodissa. Kirja julkaistiin vuonna 2009 ja vietti kaksi viikkoa The New York Times Best Seller Listillä.


title: Kristin Chenoweth

text: Chenoweth on puhunut julkisesti uskostaan; hän kuvailee itseään ”ei-tuomitsevaksi, liberaaliksi kristityksi”.


title: Kristin Chenoweth

text: Chenowethillä on runsaasti homofaneja. Hänen kutsunsa Women of Faith -konferenssiin vedettiin pois syyskuussa 2005 Chenowethin kerrottua julkisesti ”uskostaan Jumalan hyväksyvän kaikki maailman ihmiset”, eli myös homoseksuaalit.


title: Kristin Chenoweth

text: Chenoweth on ollut kihloissa näyttelijä Marc Kudischin kanssa ja tapaillut viulisti Joshua Belliä ja "Selviytyjät"-juontajaa Jeff Probstia. Chenoweth tapaili myös käsikirjoittaja Aaron Sorkinia. Sorkinin "Studio 60" -televisiosarjassa Harriet Hayesin hahmo muistuttaa monin tavoin Chenowethiä.


title: Kristin Chenoweth

text: Chenowethilla on Ménièren tauti, sisäkorvassa esiintyvä sairaus, joka voi muun muassa aiheuttaa huimausta. Hän on kertonut joutuneensa joissakin esityksissä nojaamaan vastanäyttelijäänsä pysyäkseen pystyssä.


title: QV66

text:
QV66 on egyptologien faarao Ramses II:n päävaimo Nefertarin haudasta käyttämä lyhenne (QV, Queens’ Valley, Kuningattarien laakso, jossa hauta sijaitsee). Haudan löysi vuonna 1904 Ernesto Schiaparelli, Torinon egyptologisen museon johtaja.
Kallioon hakattu portaikko johtaa etukammioon, joka on koristeltu maalauksin, joiden aiheet ovat peräisin Kuolleiden kirjan 17. luvusta. Astronomisin teemoin koristeltu katto edustaa taivasta. Se on maalattu tummansiniseksi ja koristeltu lukemattomilla kultaisilla viisisakaraisilla tähdillä. Etukammion itäseinään on koverrettu iso oviaukko, jota vartioivat vasemmalla Osirista ja oikealla Anubista esittävät patsaat. Aukko johtaa käytävään, joka on koristeltu maalauksin, jotka kuvaavat Nefertaria saapumassa häntä tervehtivien jumalien luo. Käytävän perältä avautuva sivukammio on koristeltu uhrimenoja kuvaavin maalauksin.


title: QV66

text:
Etukammion pohjoisseinältä alas laskeutuva portaikko vie varsinaiseen hautakammioon, joka on valtava, noin 90 neliömetrin laajuinen, suorakulmion muotoinen huone. Astronomisin teemoin koristeltua kattoa kannattelee neljä kauttaaltaan koristeltua pylvästä. Alun perin kuningattaren punagraniittinen sarkofagi lepäsi keskellä tätä huonetta. Muinaisegyptiläisten uskonnollisten käsitysten mukaan vainajan uudelleensyntyminen tapahtui tässä kultaiseksi halliksi kutsutussa tilassa.
Huoneen vasemmalla sivustalla on kuvattu laajasti Kuolleiden kirjan 144. luvun kuvailemia tapahtumia kuten Osiriksen valtakunnan portteja, niiden vartijoita ja maagisia sanoja, jotka vainajan oli lausuttava päästäkseen vartijoiden ohi. Toisaalla huoneessa on vastaavia kuvauksia 146. luvun kuvailemista tapahtumista.


title: QV66

text:
Ramseksen vaimoaan kohtaan tuntema kiintymys on ilmaistu haudan seinillä monien eri tavoin, mm. ilmeisesti Ramseksen itsensä kirjoittamin rakkausrunoin. Ainakin siis joissain tapauksissa kuninkaallisten avioliitot eivät tuolloin olleet järjestettyjä vaan perustuivat puolisojen tunnesiteille. Nefertarin alkuperää ei tunneta, mutta hänen arvellaan olleen ylimystön jäsen, sillä hänen ollessaan kuningattarena hänen veljensä Amenmose toimi Theban kaupungin johtajana.
QV66:n maalaukset ovat parhaimmin säilyneitä ja yksityiskohtaisimpia kuvauksia muinaisten egyptiläisten kuolemanjälkeistä elämää koskevista käsityksistä. Haudassa on kuvattuna Kuolleiden kirjan lukujen 17, 94, 144, 146 ja 148 kuvailemia seremonioita ja testejä, joihin vainaja joutuu kuoltuaan. Hautakammion oveen on kuvattu uudelleensyntynyt Nefertari, joka nousee itäisestä horisontista auringonkehränä ja kuolemattomaksi kohonneena voitettuaan pimeyden voimat.


title: QV66

text:
Kuvailtujen seremonioiden yksityiskohdat ovat tuoneet lisätietoa monien 19. dynastian aikana palvottujen jumalien rooleista ja tehtävistä. Haudassa ovat kuvattuina ainakin seuraavat jumalat: Isis, Osiris, Anubis, Hathor, Neith, Serket, Ma'at, Wadjet, Nekhbet, Amunet, Ra ja Nephthys.
Haudanryöstäjät olivat tyhjentäneet haudan arvoesineistä ilmeisesti jo vuosisatoja ennen kuin Schiaparelli löysi sen uudelleen. Myös sarkofagi oli poissa. Hautakammiosta löytyi muumion osia, jotka Schiaparelli vei mukanaan Torinoon, jossa ne ovat yhä.
Hauta jouduttiin sulkemaan vuonna 1950 yleisön sille tuottaman vaaran vuoksi. Vierailijoiden hengityksen hautaan tuoma kosteus ja suoranainen ilkivalta alkoivat uhata hauraita maalauksia. Vuonna 1986 Egyptin muinaismuistovirasto ja Getty Center käynnistivät haudan restauraatiohankkeen, joka valmistui huhtikuussa 1992. Viranomaisten tuolloin tekemän päätöksen mukaisesti yleisön pääsyä hautaan on yhä tiukasti rajoitettu.


title: Karl Stargardt

text: Karl Bruno Stargardt (4. joulukuuta 1875 Berliini, Saksa – 2. huhtikuuta 1927 Marburg, Saksa) oli saksalainen silmälääkäri, joka kuvasi näkövammaisuutta aiheuttavan Stargardtin rappeumataudin vuonna 1909.


title: Karl Stargardt

text: Stargardt opiskeli yliopistoissa Heidelbergissä, Erlangenissa ja Berliinissä. Hän sai tohtorinarvonsa Kielin yliopistosta vuonna 1899.


title: Karl Stargardt

text: Stargardt kärsi munuaistulehduksesta ja sydänkomplikaatioista. Hän kuoli 51-vuotiaana Marburgissa.


title: Maki (Formula 1 -talli)

text: Maki oli pieni japanilainen Formula 1 -talli. Kenji Mimura perusti sen 1974, ja se oli ensimmäinen japanilainen F1-talli Hondan vetäydyttyä 1968-kauden jälkeen. Maki esiintyi ensimmäisen kerran Britannian GP:ssä, kuljettajanaan uusiseelantilainen Howden Ganley. Saksan GP:ssä Ganley loukkaantui ja talli vetäytyi pois loppukaudesta.


title: Maki (Formula 1 -talli)

text: Seuraavalla kaudella Maki palasi Hollannin GP:ssä, tällä kertaa kuljettana Hiroshi Fushida. Tallin ainoa auto hajosi, eikä varaosia ollut, joten kilpailu jäi ajamatta. Seuraavan kilpailun ajan autoa korjattiin, ja jälleen Saksan GP:ssä talli oli mukana, mutta karsiutui. Loppukauden Tony Trimmer korvasi Fushidan, tosin huonolla menestyksellä.


title: Maki (Formula 1 -talli)

text: Maki vetäytyi jälleen ja palasi vielä kerran radoille 1976 Japanin Grand Prix'iin, jonka jälkeen lopetti toimintansa.


title: Thanom Kittikachorn

text: Chomphon Thanom Kittikachorn (, 11. elokuuta 1911 – 16. heinäkuuta 2004) oli thaimaalainen kenraali, joka toimi sotilasjuntan johtajana ja pääministerinä 1963–1973. Thanom sai sotamarsalkan arvon 1964.


title: Thanom Kittikachorn

text: Thanomin kovat otteet kommunistisiksi katsomiensa poliittisen opposition ja opiskelijaliikkeen hiljentämiseksi 1973 johtivat kuninkaan väliintuloon ja Thanomin maanpakolaisuuteen. Hänen paluunsa 1976 aloitti uuden väkivallan aallon ja pitkitti maan siirtymistä siviilihallintoon.


title: Tatu Malmivaara

text: Arvi Taneli (Tatu) Malmivaara (29. huhtikuuta 1908 Lapua – 8. helmikuuta 1987 Helsinki) oli suomalainen pappi, upseeri, uskonnon opettaja, kansanedustaja ja rehtori.


title: Tatu Malmivaara

text: Tatu Malmivaara syntyi Karhumäen kansanopistolla Lapualla johtaja Väinö Rafael Malmivaaran ja Ellen Maria o.s. Gummeruksen perheeseen sen toiseksi vanhimpana lapsena. Koulunkäyntipaikkakuntana oli Lapua, jonka yhteiskoulusta hän pääsi ylioppilaaksi vuonna 1927. Mainittakoon, että Tatu Malmivaara oli ylioppilasvuosinaan yhdessä tulevan KOP:n pääjohtajan Matti Virkkusen kanssa oli intomielisenä ylioppilaiden Akateemisen Karjala-seuran jäsenenä käynyt tervaamassa salaa keisari Aleksanterin kuvan ja ollut vähällä tulla erotetuksi koko yliopistosta sen vuoksi. SMK (sacri ministerii kandidaatti) -tutkinnon hän suoritti vuonna 1933, sai samana vuonna pappisvihkimyksen, suoritti pastoraalitutkinnon vuonna 1943 sekä auskultoi oppikoulua varten vuonna 1947. Tatu ja Anja Irene o.s. Partanen avioituivat vuonna 1939. Vuosien mittaan perheeseen syntyi viisi lasta: Helena 1940, Väinö 1941, Marikka 1944, Niilo-Kustaa 1947 sekä Esko 1950. Kiuruvedelle Malmivaarat muuttivat vuonna 1945 ja sieltä eläkeläisinä Helsinkiin vuonna 1971.


title: Tatu Malmivaara

text: Isä Väinö Malmivaaralla oli pitkä kansanopistoura. Niinpä Tatu seurasi isäänsä vastaavalla alalla. Hän toimi Lapinlahdella Portaanpään kristillisen kansanopiston opettajana vuosina 1933–1935 sekä 1936–1945. Papin tehtäviä hän hoiti Kiuruvedellä vuosina 1935–1936 kirkkoherran apulaisena sekä 1945–1955 pitäjän apulaisena. Oman viran ohella Malmivaara toimi Kiuruveden yhteiskoulun rehtorina ja uskonnon opettajana vuosina 1948–1955. Tällöin alkoi koulun voimakas kehittyminen. Oma koulutalo valmistui vuonna 1950. Molempiin sotiin Malmivaara osallistui. Talvisotaan hän lähti luutnanttina ja Jatkosodasta hän palasi majurina. Majuri Tatu Malmivaara toimi Jatkosodassa Rukajärven suunnalla RaskasPsto 29:ssä 2. patterin päällikkönä. Vuonna 1955 Malmivaara lopullisesti antautui koulualalle. Hänestä tuli Kiuruveden yhteiskoulun rehtori ja uskonnon opettaja. Vuonna 1958 oppikoulusta tuli valtion kouluna yhteislyseo. Malmivaaran vakanssiksi tuli Kiuruveden yhteislyseon rehtori ja uskonnon vanhempi lehtori. Eläkkeelle hän pääsi vuonna 1971.


title: Tatu Malmivaara

text: Yhteiskunnallisesti Tatu Malmivaara vaikutti monella alueella. Kiuruveden kunnanvaltuutettuna hän oli vuosina 1957-1964, jolloin hän oli osallisena Kiuruveden sairaalan laajennushankkeessa. Malmivaara kuului Savon kristillisen kansanopiston kannatusyhdistyksen johtokuntaan (vpj), Kuopion kesäyliopiston neuvottelukuntaan, Herättäjä-yhdistyksen päätoimikuntaan, opettajaneuvostoon sekä Yksityisoppikoulujen liiton johtokuntaan. Hän oli myös Hengellisen kuukauslehden avustaja.


title: Tatu Malmivaara

text: Vuosina 1945-1948 Malmivaara oli Kokoomuksen kansanedustajana. Hänet valittiin Kuopion läänin läntisestä vaalipiiristä ja hän työskenteli Kulkulaitos- ja Puolustusasiainvaliokunnan jäsenenä.


title: Tatu Malmivaara

text: Kouluhallitus kutsui Malmivaaran usein tarkastajan tehtävään: hän tarkasti muita oppikouluja.


title: Tatu Malmivaara

text: Rovastin arvon Malmivaara sai vuonna 1962 sekä kouluneuvoksen vuonna 1968.


title: Plastisuus

text: Plastisuus (muovautuvuus) fysiikassa on aineen ominaisuus, jossa voiman vaikutuksesta sen muotoon syntyy palautumattomia muodonmuutoksia. Plastiset muodonmuutokset tapahtuvat leikkausvoimaa pienemmillä voimilla. Esimerkkejä plastisesta materiaalista ovat savi ja pehmeä teräs. Tekniikassa siirtymistä elastisesta, palautuvasta muodonmuutoksesta plastiseen palautumattomaan muodonmuutokseen sanotaan myötörajaksi.


title: Plastisuus

text: Monet joustavat metallit käyttäytyvät taivutettaessa siten, että jännitys kasvaa suhteessa taivutuksen suuruuteen. Toisin sanoen materiaali käyttäytyy elastisesti. Kun taivutusvoima poistetaan, kappale palaa alkuperäiseen asentoonsa. Kun taivutuksen aiheuttavan jännityksen määrä ylittää myötörajan, kappale ei enää käyttäydy elastisesti eikä palaudu alkuperäiseen asentoonsa. Tällöin materiaaliin on syntynyt plastinen muodonmuutos.


title: Plastisuus

text: Plastisessa materiaalissa voidaan tehdä suuria muodonmuutoksia ilman, että kappale murtuu. Tämä ilmiö on havaittavissa suurimmalla osalla metalleista ja plastisuus on ominaista suurelle joukolle muitakin materiaaleja, kuten muoveille. Kiderakenteiden kannalta plastisuus on seurausta dislokaatioiden vaeltamisesta.


title: Jukka Malmivaara

text: Väinö Juhani ”Jukka” Malmivaara (13. lokakuuta 1916 Lapua – 14. huhtikuuta 2002 Kuopio) oli suomalainen sotilas ja pappi, kansanopiston johtaja, kirkkoherra, kirkkoneuvos ja piispa.


title: Jukka Malmivaara

text: Jukka Malmivaara syntyi Lapualla Karhumäen kansanopiston johtajan Väinö Rafael Malmivaaran ja Ellen Maria o.s. Gummeruksen perheeseen sen nuorimpana lapsena. Malmivaara on peräisin tunnetusta herännäissuvusta. Hänen isänsä Väinö Malmivaara oli näkyvä yhteiskunnallinen vaikuttaja, piispa sekä kansanedustaja. Jukka Malmivaara varttui Ylä-Savossa Kiuruvedellä, missä hänen Väinö-isänsä ja Wilhelmi-isoisänsä toimivat pitkiä aikoja pappeina. Nuori Malmivaara kasvoi urheilun, herännäisyyden ja isänmaallisen ajattelun piirissä. Erityisesti kilpaurheilu ja herätysliikkeen optimistinen sekä itsekurinen maailmankuva olivat tärkeitä Jukka Malmivaaralle. Tämä kuvastui Malmivaaran ajatteluun läpi hänen elämänuransa.


title: Jukka Malmivaara

text: Koulunkäynti alkoi Lapualla. Lukiovaiheessa Jukka meni Raahen keskikoulun jatkoluokille, josta hän tuli ylioppilaaksi vuonna 1935. Kadettikoulusta hän valmistui vuonna 1941. SMK (sacri ministerii kandidaatti) -tutkinnon hän suoritti vuonna 1947, sai samana vuonna pappisvihkimyksen, suoritti pastoraalitutkinnon vuonna 1957 ja ylemmän pastoraalitutkinnon 1968. Malmivaara auskultoi kansanopistoa varten 1948 sekä osallistui maanpuolustuskurssille 1989.


title: Jukka Malmivaara

text: Jukka Malmivaara ja terveydenhoitaja Kaisu Irja Inkeri o.s. Vaaramo solmivat avioliiton vuonna 1943. Perheeseen syntyi kuusi lasta: Ulla 1944, Matti 1945, Ella 1947, Eero 1950, Aino 1953 sekä Juha 1957.


title: Jukka Malmivaara

text: Talvisotaan teologian ylioppilas Malmivaara osallistui kotikuntansa Kiuruveden miesten mukana 13. divisioonan 39. jalkaväkirykmentin 1. pataljoonassa. Sodan alkuvaiheessa hän toimi joukkueenjohtajana ja tammikuussa 1940 hänet määrättiin 23-vuotiaana vänrikkinä komppanianpäälliköksi. Talvisodan päätyttyä Malmivaara keskeytti teologian opinnot ja suuntautui rykmenttinsä komentajan, eversti Pietari Autin kehotuksesta sotilasuralle. Välirauhan aikana hän suoritti kadettikoulun.


title: Jukka Malmivaara

text: Jatkosodan alkuvaiheessa Malmivaara oli sijoitettu komppanianpäälliköksi Väinö Linnan "Tuntemattoman sotilaan" ansiosta kuuluisaksi tulleeseen JR 8:aan. Hänet ylennettiin kapteeniksi 27. elokuuta 1941. Pataljoonan komentajaksi Malmivaara määrättiin 16. syyskuuta 1941. Hän yleni 27-vuotiaana nimityshetkellään Suomen armeijan nuorimmaksi majuriksi 24. toukokuuta 1944 toimiessaan haavoittumisensa jälkeen pataljoonan komentajana. Pataljoona koostui pääasiassa keskisuomalaisista miehistä ja toimi jalkaväkirykmentti 50:ssä Syvärillä. Jatkosodan ratkaisutaistelujen aikana Malmivaaran rykmentti siirrettiin Karjalankannakselle, missä hänet ennen viimeistä haavoittumistaan 29. kesäkuuta 1944 määrättiin majurina rykmentin komentajaksi Portinhoikassa.


title: Jukka Malmivaara

text: Jatkosodan päätyttyä Malmivaara otti esimiestensä kehotuksesta vastuulleen salaisen asekätkennän organisoinnin Keski-Suomen alueella. Tämän seurauksena hän joutui usean muun Suomen armeijan upseerin kanssa pidätetyksi asekätkennästä syytettynä. Malmivaara kärsi tuomiotaan ennen oikeuden päätöstä puolitoista vuotta 1945–1947. Tänä aikana hän suoritti ennen talvisotaa aloittamansa teologian opinnot valmiiksi. Hänet tuomittiin sotaylioikeudessa 1948 aseellisen toiminnan luvattomasta valmistelusta vuodeksi vankeuteen. 28. huhtikuuta annetussa päätöksessä rangaistus katsottiin jo kärsityksi. Malmivaara toimi myöhemmin puolustusvoimien palkkalistoilla ollessaan muun muassa kenttärovastina sekä myöhemmin pääesikunnassa 1967–1970. Hänet ylennettiin reservissä everstiluutnantiksi 1967. Sotilaallisista ansioista Malmivaaralle on myönnetty useiden Suomen armeijan kunniamerkkien lisäksi Saksan armeijan 2. luokan rautaristi.


title: Jukka Malmivaara

text: Jukka Malmivaara piti kirkon sisällä toimivia herätysliikkeitä rikkautena. Herännäisyyteen lukeutunut Malmivaara toimi aktiivisesti Akateemisessa Karjala-Seurassa teologisessa tiedekunnassa opiskellessaan. Valmistuttuaan teologisesta tiedekunnasta 1947 Malmivaara oli aluksi Pohjolan poikakodin vt. johtajana Muhoksella vuosina 1947–1948. Isä Väinö oli ollut Karhumäen kristillisen opiston johtajana sekä veli Tatu opettajana Portaanpään kristillisessä kansanopistossa. Jukan suuntima oli vastaava. Lähes kaksi vuosikymmentä Jukka Malmivaaralla oli kansanopiston johtajuutta. Ensiksi Paltamossa Kainuun kristillisessä kansanopistossa vuosina 1948–1957 sekä Ylivieskassa Raudaskylän kristillisessä kansanopistossa 1957–1967. Sotilaiden pappina, kenttärovastina, Malmivaara toimi vuosina 1967–1970 Sisä-Suomen sekä Pohjois-Suomen sotilaslääneissä ja Pääesikunnan kirkollisten asioiden toimistossa. Wilhelmi Malmivaara -isoisä, Väinö-isä ja Tatu-veli olivat vaikuttaneet Kiuruveden pappeina. Jukka Malmivaaran vuoro palvella Kiuruveden seurakuntaa kirkkoherrana tuli vuosiksi 1970–1978. Kirkkohallituksessa kirkkoneuvoksena hän oli vuosina 1978–1981. Loput työvuosistaan 1981–1984 Malmivaara oli Kuopion hiippakunnan piispana. Hän jäi eläkkeelle 1984.


title: Jukka Malmivaara

text: Varsinaisen työnsä lisäksi Jukka Malmivaara avusti papillisissa tehtävissä asuinpaikkojensa seurakuntia. Malmivaara oman toimensa ohella oli Muhoksen papiston apulaisena 1947–1950, Paltamon papiston apulaisena 1950–1958 sekä vt. kirkkoherrana 1951. Vastaavasti hän toimi Ylivieskan papiston apulaisena 1958–1967 sekä Pohjanmaan Tykistörykmentin sivutoimisena pappina hän oli 1967–1968.


title: Jukka Malmivaara

text: Malmivaaran luottamustehtäväalue oli laaja. Paltamon kirkkovaltuuston jäsen hän oli 1951–1957, Kuopion hiippakunnan nuorisotyötoimikunnan jäsen 1954–1957. Herättäjä-Yhdistyksen päätoimikunnan jäsenenä hän oli 1958–1986, josta ajasta puheenjohtajana 1972–1986. Ylivieskan kirkkovaltuuston jäsenenä hän vaikutti 1959–1967. Kirkolliskokoukseen hän osallistui vuosina 1963, 1965 sekä 1973–1984. Oulun hiippakunnan nuorisotyötoimikunnan jäsenenä Malmivaara oli 1965–1967 ja Ylivieskan nuorisotyötoimikunnan puheenjohtajana 1966. Iisalmen rovastikunnan lääninrovastina hän toimi vuosina 1970–1974 sekä Kuopion tuomiokaptulin asessorina 1974–1978. Virsikirjauudistukseen Malmivaara vaikutti virsikirjakomitean jäsenenä 1975–1977. Kirkkohallituksessa väestörekisteriasiain neuvottelukunnan puheenjohtajana hän oli 1978–1981. Edelleen Malmivaara oli Suomen Kirkon Seurakuntatoiminnan Keskusliiton työvaliokunnan jäsen 1978–1981, kulttuuriasiain neuvottelukunnan jäsen 1978–1981 sekä Kirkon urkutoimikunnan jäsen 1978–1981. Paltamon raittiuslautakunnan puheenjohtajana hän toimi 1951–1957. Sotainvalidien Veljesliiton Kainuun piirin luottamuspappina hän oli 1954–1957 sekä Keski-Pohjanmaan piirin luottamuspappina 1966–1967. Savon Kansanopistoyhdistyksen johtokunnan jäsenenä hän vaikutti 1959-1967, Opettajaneuvoston jäsenenä 1960–1966 sekä Valtion väestörekisteriasiain neuvottelukunnan jäsenenä 1979–1981.


title: Jukka Malmivaara

text: Malmivaara toimi vuosina 1973–1986 päätoimittajana heränneiden pää-äänenkannattajassa Hengellisessä Kuukauslehdessä.


title: Jukka Malmivaara

text: Jukka Malmivaara sai rovastin arvon 1967 sekä teologian kunniatohtorin arvonimen vuonna 1983. Kansanopistoyhdistyksen kunniajäseneksi hän tuli 1985. Everstiluutnantiksi hänet ylennettiin vuonna 1967.


title: Jukka Malmivaara

text: Kunniamerkkeinä Malmivaaralle myönnettiin Vapauden ristejä VR 2 tammenlehvän kera, VR 2, VR 3, VR 4 sekä Saksan armeijan 2. luokan rautaristi SaksRr. 2. SL K.


title: Den tatuerade generationen

text: Den tatuerade generationen on Magnus Ugglan 13. studioalbumi, joka julkaistiin 6. lokakuuta 2004.


title: Den tatuerade generationen

text: Albumilla on erikoinen versio vanhasta Ugglan hitistä "Varning på stan". Kappaleen uusi versio, "Varning på stan enligt Bellman", on täysin erilainen kuin alkuperäisversio. Kappale on hitaampi ja rauhallisempi kuin aikaisemmin.


title: Teoria miehistä (televisiosarja)

text: Teoria miehistä ("Men in Trees") on yhdysvaltalainen draamakomediasarja, joka alkoi vuonna 2006. "Teoria miehistä" -sarjan pääosassa näyttelee Anne Heche. Hän esittää newyorkilaista parisuhdeneuvojaa Marin Fristia, joka sarjan alussa muuttaa pieneen alaskalaiseen kylään kirjoittamaan kirjaa.


title: Teoria miehistä (televisiosarja)

text: Suomessa sarja alkoi 26. huhtikuuta vuonna 2007, ja sitä esittää televisiokanava MTV3. Kanava esittää sarjan toisen tuotantokauden 5. kesäkuuta vuonna 2008 alkaen. Yhdysvalloissa "Teoria miehistä" päättyi kesäkuussa vuonna 2008 kahden tuotantokauden jälkeen. Suomessa toinen tuotantokausi päättyi 5 lokakuuta 2008.


title: Teoria miehistä (televisiosarja)

text: Sarja kertoo parisuhdeneuvojasta Marin Frististä, joka kirjansa mainosmatkalla Alaskassa jää Elmo-nimiseen kaupunkiin kirjoittamaan uutta kirjaa miehistä, saatuaan tietää sulhasensa pettävän häntä. Marin neuvoo kirjansa naislukijoita parisuhdeasioissa, mutta huomaa ettei itse ole toiminut niin kuin on muille opettanut.


title: Raven Software

text: Raven Software on yhdysvaltalainen videopelien valmistaja. Yhtiön perustivat vuonna 1990 veljekset Brian ja Steve Raffel Madisonissa, Wisconsinissa. Vuonna 1997 Raven Software allekirjoitti sopimuksen, jolla Activision sai yksinoikeuden yhtiön pelien julkaisemiseen. Myöhemmin Raven Software sulautettiin osaksi Activisionia.


title: Raven Software

text: Raven Softwaren ehkä tunnetuimmat pelit on tehty yhteistyössä id Softwaren kanssa. Monen vuoden yhteistyön jälkeen he saivat tehdä "Quake 4:n", ja ovat parhaillaan myös mukana tekemässä uutta Wolfenstein-sarjan peliä. Raven Software on perinteisesti tehnyt pelejä vain PC:lle, mutta on viime vuosina alkanut siirtyä myös konsolimarkkinoille. Raven Software auttoi Infinity Wardia tekemään "" moninpelimodin, joka julkaistiin 8. marraskuuta 2011 PC:lle, Playstation 3:lle ja Xbox 360:lle.


title: Luettelo valtioista maanosittain

text: Tämä on luettelo valtioista maanosittain jaoteltuna. Kiistanalaiset alueet on merkitty "kursiivilla".


title: Hei hulinaa

text: Hei hulinaa oli vuosina 1988–1989 esitetty Pirkka-Pekka Peteliuksen ja Pedro Hietasen kahdeksanosainen television sketsisarja. Suorina lähetyksinä esitetyt jaksot sisälsivät sketsejä, joista osa oli improvisoituja ja osa vanhoja sketsejä radion "Yömyöhä"-ohjelmasta. Pedro Hietanen esitti sketseissä yleensä juontajaa, joka haastatteli studiossa Peteliuksen esittämiä hahmoja. Sketsien välissä esitettiin eri artistien musiikkivideoita, joiden aikana maskeeraaja Sirpa Lipponen meikkasi ja puvusti Peteliuksen seuraavaa sketsiä varten. Sarjalle tehtiin vuonna 1989 jatkoa neljän uuden jakson verran nimellä "Hui helinää". Sarja oli hyvin samantyyppinen edeltäjänsä kanssa, sillä sen ja "Hei hulinaa" -sarjan sketsit esitettiin aina samassa studiossa ja ohjelmien rakenne pysyi samanlaisena. Kesällä 1991 molempien sarjojen sketseistä esitettiin vielä tunnin mittainen koostejakso "Hoi hölinää".


title: Henri Pescarolo

text: Henri Pescarolo (s. 25. syyskuuta 1942 Pariisi, Ranska) on entinen ranskalainen kilpa-autoilija ja nykyinen tallipäällikkö. Hän osallistui 59 Formula 1 -sarjan MM-kilpailuun ja saavutti 12 MM-pistettä ja yhden palkintosijan (3.sija Monacon Grand Prix 1970). Hän käytti silmäänpistävän vihreää kypärää, ja hänellä on yhä tuuhea parta, joka peittää osittain hänen palovammansa.


title: Henri Pescarolo

text: Pescarolon lopetettua F1-uransa hän aloitti oman tallinsa, Pescarolo Sportin, joka yhä kilpailee Le Mans -sarjassa ja Le Mansin 24 tunnin ajossa. Kyseisen kestävyyskilpailun Pescarolo on voittanut neljästi; 1972, 1973, 1974 ja 1984. Hän on osallistunut kilpailuun ennätykselliset 33 kertaa.


title: Henri Pescarolo

text: Pescarolo osallistuu yhä vuosittain Dakar-ralliin. Henri Pescaloro on innokas helikopterilentäjä ja hän on osallistunut MM-kilpailuihin Ranskan joukkueessa. Pescaloro on lentänyt yhdessä Patrick Fourticq’n kanssa yksimoottoristen koneiden ennätyksen New York – Pariisi -välillä.


title: Georges Cuvier

text: Georges Léopold Chrétien Frédéric Dagobert Cuvier (23. elokuuta 1769 Montbéliard – 13. toukokuuta 1832 Pariisi) oli ranskalainen naturalisti ja monipuolinen eläintieteilijä. Elämänsä aikana Cuvier kohosi itseoppineesta harrastelijasta yhdeksi aikansa merkittävimmäksi eläintieteilijäksi. Cuvier oli sotamiehen poika, suoritti juristin tutkinnon, oli eläinten tutkimisesta innostunut kotiopettaja, Napoleonin paroni, Ludvig Filipin Ranskan pääri (1831), Ranskan opetuslaitoksen ylitarkastaja ja protestanttisten kirkollisasiain ministeri.


title: Georges Cuvier

text: Cuvier vaikutti 1800-luvun alkupuolen Pariisin tiedeyhteisössä ja oli yksi vertailevan anatomian ja paleontologian uranuurtajista. Étienne Geoffroy Saint-Hilaire kutsui Cuvierin Pariisiin 1795, missä hänestä nopeasti tuli vertailevan anatomien professori. Vertailevan anatomian alalla Cuvier tarkkaili rakenteita keksimänsä korrelaatioperiaatteen pohjalta. Systematiikkansa Cuvier pohjasi kehittämäänsä rakennetyyppiteoriaan. Koko vertailevan anatomian ala sai oikeastaan alkunsa Cuvierin perustavanlaatuisesta teoksesta "Leçons d'anatomie comparée" (1800-1805). Paleontologiassa hänen uraauurtava teoksensa oli "Recherches sur les ossements fossiles de quadrupèdes" (1812). Paleontologian alalla hän keksi menestyksekkään niin sanotun rekonstruktiometodin.


title: Georges Cuvier

text: Koska fossiiliaineisto oli puutteellista, Cuvier kehitti niin sanotun luomisopillisen katastrofiteorian, joka selitti muun muassa sukupuuttoja. Hän esitti myös tunnetun lentävän lauseen "fossiilista ihmistä ei ole olemassa." Cuvier oli kirjaimellisesti Raamattuun uskova ja ensimmäinen kehitysteorian eli evoluution merkittävistä vastustajista. Cuvier uskoi lajien muuttumattomuuteen ja tyrmäsi arvovallallaan täysin Jean-Baptiste Lamarckin ja Saint-Hilairen kannattaman evoluutioteorian. Hän löysi varhaisesta evoluutioteoriasta puutteita ja virheitä, mutta häneltä jäi huomaamatta teorian lukuisat kohdat, jotka olivat täysin oikein. Tärkein Lamarckin perusajatus oli, että eliöt ovat muuttuneet vähitellen ja sopeutuneet ympäristöönsä. Ranskassa käytiinkin ensimmäinen yhteenotto kehitysopillisten ajatusten esittäjien ja eläinten muuttumattomuuden puolustajien välillä.


title: Georges Cuvier

text: Cuvierin tunnetuimmaksi teokseksi jäi "Règne animal distribué d'après son organisation" (1817). Cuvier kuoli 1832 Pariisissa koleraan, mutta hänen ehdoton auktoriteettinsa jäi painostamaan kehitysopillisia tutkijoita.


title: Georges Cuvier

text: Cuvier kuvaili ja nimesi valtavan määrän eläinlajeja, sukuja, heimoja ja lahkoja. Linnuista hän nimesi muun muassa hippiäisten suvun "Regulus", kapinkehrääjän ("Caprimulgus pectoralis") ja viidakkotöyhtönärhen ("Platylophus galericulatus").


title: Ett bedårande barn av sin tid

text: Ett bedårande barn av sin tid on Magnus Ugglan 14. studioalbumi, joka julkaistiin 22. helmikuuta 2006. Levy sisältää pelkästään Ugglan tekemiä cover-versioita esikuvansa kuplettilaulaja Karl Gerhardin kappaleista.


title: Vita Bergen

text:
Vita Bergen on puisto Tukholmassa Ruotsissa. Kumpuilevaan maastoon rakennettu puisto sijaitsee Renstiernas gatanin, Skånegatanin ja Malmgårdsvägenin rajaamalla alueella. Suuri osa alueesta on kuulunut suojelualueeseen vuodesta 1956. Alue kuului 1800-luvun lopulla Tukholman köyhimpiin, ja August Strindberg kuvaili sitä kirjassaan "Röda Rummet" vuonna 1879. Yhä edelleen on nähtävissä vanhoja puurakenteisia työläisasuntoja puiston laidalla. Per Anders Fogelström on nimennyt kirjansa "Vita bergens barn" alueen mukaan.
Puiston rakentaminen aloitettiin 1888. Sen korkeimmalla kohdalla, 46 metriä merenpinnan yläpuolella, sijaitsee Sofian kirkko, joka on vihitty 1906. Puisto levittäytyi kirkon ympärille 1911, itäosa liitettiin 1913, eteläinen osa 1914 ja pohjoisosa 1922–1924. Alueella on ulkoilmateatteri vuodelta 1954 jossa kunnallinen Puistoteatteri pitää kesäisin näytöksiä. Puistossa on myös musiikkipaviljonki.


title: Vita Bergen

text:
Nimi Vita Bergen on ollut käytössä vuodesta 1967, aiemmin se oli "Vita Berget". Nykyään sitä kutsutaan puhekielessä "Vitabergsparkeniksi". Alueella on nykyään alkoholinkäyttö kielletty iltakymmenen jälkeen aiemmasta reippaasta juhlinnasta johtuen.
Vita Bergenin alla, yli 30 metrin paksuiseen kallioon louhittuna, sijaitsee toisen maailmansodan aikana rakennettuihin ja myöhemmin ydinhyökkäystä vastaan vahvistettuihin entisiin suojatiloihin perustettu Bahnhof AB:n rakennuttama datakeskus Pionen.


title: JerryC

text: JerryC (Jerry Chang) on taiwanilainen kitaristi, joka on tullut kuuluisaksi sovituksestaan Johan Pachelbelin "Canon in D Major" kappaleesta.


title: JerryC

text: Suosio levisi Google Videon sekä YouTuben välityksellä. "Canon Rockista" on tehty useita coverversioita, muun muassa Funtwon versio.Jerry Chang omistaa kaksi Fender Stratocasteria, ESP Horizon FR-II:sen ja Line 6 Variax 500:sen. Vahvistamiseen hän käyttää PODXT Liveä ja Mesa Boogie Dual Rectifieria.


title: Tim Schenken

text: Tim Schenken (s. 26. syyskuuta 1943 Sydney, Australia) on entinen Formula 1 -kuljettaja. Hän ajoi urallaan lukuisissa pienissä talleissa, ja osallistui 36 Grand Prix'iin, joissa saavutti yhden palkintosijan (Itävallan Grand Prix 1971 3.sija) ja yhteensä 7 MM-pistettä.


title: Tim Schenken

text: Ennen kilpailemistaan Formula 1:ssä Schenken voitti vuonna 1968 sekä Britannian Formula 3 -sarjan että Formula Ford -sarjan mestaruudet. Kilpauransa jälkeen hän on toiminut muun muassa jokavuotisen Australian V8 Supercars -mestaruussarjan kilpailujohtajana.


title: Bruce-mitali

text: Catherine Wolfe Bruce -kultamitali on Astronomical Society of the Pacificin vuosittain jakama palkinto ansiokkaasta työstä tähtitieteen hyväksi. Palkinto on nimetty Catherine Wolfe Brucen mukaan.


title: Bruce-mitali

text: Mitalin saajat ovat:


title: San Marinon Grand Prix 1991

text: San Marinon Grand Prix 1991 oli 503. Formula 1 -osakilpailu. Se ajettiin sateisessa säässä Imolassa 28. huhtikuuta vuonna 1991. Kilpailun voitti paalupaikalta startannut Ayrton Senna, jo kolmannen kerran tällä kaudella. JJ Lehto otti F1-uransa ensimmäisen ja ainoan palkintosijansa ollessaan kolmas. Alain Prost ajoi ulos lämmittelykierroksella, eikä päässyt sen jälkeen enää lähtöruudukkoon. Lotus-talli saavutti kolme MM-pistettä Häkkisen ajaessa viidenneksi ja Baileyn kuudenneksi.


title: Jean Sibelius: Orchestral Songs

text: Jean Sibelius: Orchestral Songs on kansainväisesti tunnetun suomalaisen baritonin Jorma Hynnisen albumi, jolla hän esittää Jean Sibeliuksen orkesterille säveltämiä lauluteoksia. Säestyksestä ja musiikista vastaa levyllä Tampereen filharmoninen orkesteri, jonka johtajana toimii Leif Segerstam.


title: Jean Sibelius: Orchestral Songs

text: Albumi on alun perin äänitetty huhtikuussa vuonna 1994 mutta uudelleen muokattu maaliskuussa 2007. Se on valmistettu CD-muotoon, ja valmistajana on ollut Ondine. (ODE 823-2) ja EAN/UPCkoodi on 076119082324.


title: Jean Sibelius: Orchestral Songs

text: Albumin mukana seuraa englannin-, saksan- ja ranskankielinen musiikkia esittelevä vihkonen, jossa ovat laulujen sanoitukset sekä alkuperäisillä kielillä että englanniksi.


title: Taru (nimi)

text: Taru on suomalainen naisen etunimi. Tarun nimipäivä on ollut 7. maaliskuuta vuodesta 1929 lähtien.


title: Taru (nimi)

text:
Nimen alkuperä on suomen kielen sana taru, joka merkitsee esimerkiksi satua, myyttiä tai saagaa.
Nimi on käännetty suomeen ruotsinkielisestä nimestä Saga, jolla on nykyruotsissa vastaava merkitys.
Ortodoksisessa kirkossa Taru liitetään myös nimeen Daria,
joka on feminiinimuoto miehen nimestä Darius.
Darius puolestaan juontaa persialaisesta nimestä, joka on yhdistelmä "omistamista" ja "hyvää" merkitsevistä sanoista.


title: Taru (nimi)

text: Vuoden 2015 loppuun mennessä Suomessa on rekisteröity 6 957 Taru-nimistä naista ja alle 82 samannimistä miestä.


title: Koroljov (Moskovan alue)

text: Koroljov () on avaruustutkimuskeskuksestaan tunnettu teollisuuskaupunki Moskovan alueella Venäjällä. Kaupunki sijaitsee Moskovan naapurissa, vain 22 kilometriä Punaiselta torilta koilliseen. Kaupungissa oli 183 452 asukasta. Se on Koroljovin kaupunkipiirikunnan ("gorodskoi okrug Koroljov") ainoa asutuskeskus.


title: Koroljov (Moskovan alue)

text: 1100-luvulla nykyisen Koroljovin paikalla sijaitsi slaavilainen kaupunki. Se oli Moskovan ja Vladimirin välisen kauppareitin varrella, mikä teki alueesta vauraan. Mongolien hyökättyä alue kuitenkin hylättiin. 1700-luvulla alueelle perustettiin Venäjän ensimmäiset tekstiilitehtaat.


title: Koroljov (Moskovan alue)

text: Kaupungin paikalla sijainneessa Podlipkissa oli 1900-luvun alkupuolella useiden menestyneiden venäläisten kesähuviloita, joissa asuivat mm. Konstantin Stanislavski, Anton Tšehov, Valeri Brjusov, Boris Pasternak, Anna Ahmatova, Isaak Levitan, Pavel Tretjakov, Marina Tsvetajeva ja Vladimir Lenin.


title: Koroljov (Moskovan alue)

text:
Vuonna 1924 paikalle perustettiin Neuvostoliiton salaisen poliisin OGPU:n ensimmäinen työkommuuni ja vuonna 1928 "Kalininskin" kylä. Paikalle oli jo vuonna 1918 evakuoitu tykkitehdas Petrogradista. Vuonna 1938 tehtaan lähelle perustettiin Kaliningrad-niminen kaupunki Neuvostoliiton johtavaksi panssarintorjunta-aseiden ja ilmatorjuntatykkien valmistuskeskukseksi. Toisen maailmansodan jälkeen kaupunki rakennettiin uudelleen rakettitekniikan tutkimuskeskukseksi. Siihen liitettiin vaiheittain useita lähiseudun asutuskeskuksia. Vuonna 1992 siitä erotettiin itsenäiseksi sotateknologiayritysten hallitsema Jubileinyin kaupunki, joka on Koroljovin kaupunkipiirikunnan ympäröimä.
Vuoden 2010 väestönlaskennan mukaan Koroljov oli Moskovan alueen 4:nneksi suurin kaupunki, jossa asui tuolloin 183 452 henkeä. Moskovan läheisyyden ansiosta kaupunki kasvaa vakaasti. Myös kaupungin teollisuus ja avaruustutkimuskeskuksen työpaikat houkuttelevat ihmisiä paikkakunnalle.


title: Koroljov (Moskovan alue)

text: Kaupunkiin perustettiin vuonna 1946 neuvostoliittolaisen raketti-insinöörin Sergei Koroljovin johtama tutkimuskeskus, josta kehittyi RKK Energija, yksi maailman suurimmista avaruusteknologiayrityksistä. Myös Venäjän avaruusjärjestön avaruuslentojen lennonjohtokeskus ("Центр Управления Полетами" eli Tsentr Upravleniya Polyotami eli "ЦУП" eli TsUP) sijaitsee kaupungissa. Kaupungin aiempi nimi Kaliningrad vaihdettiin vuonna 1996 Sergei Koroljovin mukaan Koroljoviksi.


title: Vasemmisto-opiskelijat

text: Vasemmisto-opiskelijat (Vasop) on suomalainen vuonna 2000 perustettu valtakunnallinen poliittinen opiskelijajärjestö, jonka arvomaailma on punavihreä. Vasopin tavoitteena on tasa-arvoinen ja opiskelijalähtöinen koulutuspolitiikka sekä solidaarinen ja yhteiskunnallisesti kantaa ottava opiskelijaliike. Yhdistyksessä toimii opiskelijoita sekä toiselta asteelta että korkeakouluista. Järjestö on kampanjoinut viime vuosina voimakkaasti mm. perustulon puolesta ja opiskelijoiden asuntotilanteen parantamiseksi.


title: Vasemmisto-opiskelijat

text: Vasopin ylin päättävä elin on yleiskokous, joka valitsee järjestön hallituksen. Järjestön nykyinen puheenjohtaja on turkulainen Pekka Rantala, ja pääsihteeri Toni Asikainen. Toisin kuin monilla muilla poliittisilla opiskelijajärjestöillä, Vasopilla ei ole suoranaisia paikallisosastoja, vaan ainoastaan henkilöjäseniä. Vasop toimii kuitenkin yhteistyökanavana paikallisille punavihreille opiskelijajärjestöille. Tällä hetkellä punavihreitä opiskelijajärjestöjä tai edustajistoryhmiä on Helsingissä, Tampereella, Turussa, Jyväskylässä, Joensuussa, Oulussa ja Rovaniemellä.


title: Vasemmisto-opiskelijat

text: Vasop on puoluepoliittisesti sitoutumaton, mutta se tekee yhteistyötä Vasemmistonuorten ja Vasemmistoliiton kanssa. Vasop on muun muassa tiedottanut toiminnastaan Vasemmistonuorten lehdissä ja jakanut materiaaliaan nuorisojärjestön tilaisuuksissa. Liittokokouksessa 2010 Vasop päätti tehdä avoimesti yhteistyötä myös Vasemmistoliiton kanssa. Vuonna 2012 Vasop sai ensimmäistä kertaa valtakunnallisille nuorisojärjestöille tarkoitettua taloudellista tukea. Opetus- ja kulttuuriministeriö myönsi yhdistykselle 1 500 euroa.


title: Vasemmisto-opiskelijat

text: Vuoden 2011 ylioppilaskuntien edustajistovaaleissa Vasop nousi suurimmaksi puoluepoliittiseksi ryhmäksi ja saavutti 8.9 prosentin kannatuksen. Vuoden 2009 ylioppilaskuntavaaleissa Vasop saavutti 6,8 prosentin kannatuksen. Vuonna 2007 Vasop saavutti 5,6 prosentin kannatuksen


title: Vasemmisto-opiskelijat

text: Vasemmisto-opiskelijat on julkaissut "Vastine"-jäsenlehteä (ISSN 2242-5047) vuodesta 2009. Vastinetta edelsi "Was'up?" (ISSN 1797-7185) vuonna 2008.


title: Luettelo Sauna Open Air Metal Festivalin esiintyjistä

text: Tämä on luettelo Sauna Open Air Metal Festivalin esiintyjistä. Metallimusiikkipitoinen festivaali on järjestetty vuodesta 2004 vuoteen 2013 asti Tampereella.


text: Festivaali järjestettiin 8.–9.6.2013.


text: Lauantai 8. kesäkuutaSunnuntai 9. kesäkuutaFestivaali järjestettiin 9.–11.6.2011.


text: Torstai 9. kesäkuuta:Perjantai 10. kesäkuuta:Lauantai 11. kesäkuutaFestivaali järjestettiin Tampereen Eteläpuistossa 10.–12.6.2010. Kissin tiukan kiertueaikataulun vuoksi festivaali alkoi jo torstaina.


text: Torstai 10. kesäkuuta:


text: Perjantai 11. kesäkuuta:


text: Lauantai 12. kesäkuuta:


text: Festivaali järjestettiin Tampereen Eteläpuistossa 5.–7.6.2009. Tapahtuman juontajina toimivat Heta Hyttinen ja Godsplague-yhtyeen vokalisti Nico Hartonen.


text: Perjantai 5. kesäkuuta


text: Lauantai 6. kesäkuuta


text: Hardcore Superstarin oli myös tarkoitus esiintyä lauantaina, mutta heidän täytyi peruuttaa esiintymisensä aikataulun takia.


text: Sunnuntai 7. kesäkuuta


text: Vuonna 2008 festivaali järjestetään jälleen kolmipäiväisenä Eteläpuistossa.


text: Perjantai 6. kesäkuuta:


text:
Lauantai 7. kesäkuuta:
Sunnuntai 8. kesäkuuta:


text: Eteläpuistossa järjestetty festivaali oli kolmepäiväinen. Juontajina olivat Heta Hyttinen ja Petri Lindroos.


text: Torstai 7. kesäkuuta:


text: Perjantai 8. kesäkuuta:


text: Lauantai 9. kesäkuuta:


text: Festivaali oli kolmipäiväinen, 8.–10. kesäkuuta 2006.


text: Torstai 8. kesäkuuta:


text: Perjantai 9. kesäkuuta:


text: Lauantai 10. kesäkuuta:


text: Ratinanniemen puistossa järjestetty ulkoilmafestivaali oli ensimmäistä kertaa kolmipäiväinen, 9.–11. kesäkuuta 2005. Juontajina toimivat Rainer Nygård, Aadolf Virtanen, Matti Riekki ja Heta Hyttinen.


text: Torstai 9. kesäkuuta:


text: Perjantai 10. kesäkuuta:


text: Lauantai 11. kesäkuuta:


text: Ensimmäinen, vuoden 2004 Sauna Open Air Metal Festival oli yksipäiväinen ulkoilmafestivaali, jonka jatkoksi oli kahtena päivänä lisätty konsertteja Tullikamarin Pakkahuoneella.


text: Ratinan stadion, perjantaina 11. kesäkuuta:


text: Tullikamarin Pakkahuoneen After Party, perjantaina 11. kesäkuuta:


text: Tullikamarin Pakkahuoneen After Party, lauantaina 12. kesäkuuta:


title: Marlowe Gardiner-Heslin

text: Marlowe Gardiner-Heslin (s. 30. maaliskuuta 1985 Toronto, Ontario) on kanadalainen ääninäyttelijä. Hänet tunnetaan parhaiten roolistaan Tysonina Beybladessa. Enimmäkseen hän on näytellyt teattereissa.


title: Kabát

text: Kabát on 1980-luvulla perustettu tšekkilainen hard rock -yhtye. Yhtye on saavuttanut 1990-luvulta lähtien suurta suosiota kotimaassaan ja se osallistui 2007 Tšekin ensimmäisenä edustajana Eurovision laulukilpailuihin kappaleella "Malá Dáma" jääden semifinaalin viimeiseksi yhdellä pisteellä.


title: Kabát

text: Kabátin historia ulottuu vuoteen 1983, jolloin bassokitaristi Milan Špalek ja kitaristi Tomáš Krulich perustivat yhtyeen 50 000 asukkaan Teplicessa. Myöhemmin yhtyeeseen liittyi mukaan rumpali Radek "Hurvajs" Hurčík ja laulaja Josef Vojtek. Ota Váňa tuli yhtyeen toiseksi kitaristiksi 1990, mistä lähtien Kabát on toiminut samalla kokoonpanolla nykypäivään saakka.


title: Kabát

text: Kabát soitti alkuaikoinaan lähinnä kotikaupungissaan Teplicessa ja sen naapurikaupungeissa, kunnes yhtye julkaisi 1991 ensimmäisen albuminsa "Má ji motorovou" ja 1992 live-albumin "Živě". Ensimmäisten levytystensä jälkeen Kabát sai kotimaassaan laajemmalti huomiota ja solmi levytyssopimuksen Monitor/EMI:n kanssa. Myöhemmät albumit ovat myös olleet menestyksekkäitä ja Kabát on nauttinut Tšekissä suurta suosiota ja saanut paljon tunnustusta sekä voittanut monia palkintoja. Kabátin 2002 julkaistusta "Suma Sumárum" -albumista tuli maan kaikkien aikojen myydyin. Albumi myi viisinkertaista platinaa 128 000 kappaleella.


Lääkkeiden riskiluokitus raskauden ja imetyksen aikana ilmaisee lääkeaineen riskiä aiheuttaa sikiövaurioita ja vaurioita imetyksen aikana, jos äiti ottaa lääkettä ohjeen mukaisesti.


title: Lääkkeiden riskiluokitus raskauden ja imetyksen aikana

text: Suomessa on käytössä raskauden aikana käytettävien lääkkeiden riskiluokitustietokanta Gravbase. Imetyksen aikainen luokitustietokanta on nimeltään Lactbase. Tietokannat sisältävät riippumatonta näyttöön perustuvaa tietoa raskauden ja imetyksen aikaisen lääkehoidon turvallisuudesta. Ne sisältävät myös tietoa vitamiineista, hivenaineista, huumeista sekä tavallisimmista nautintoaineista. Jatkuvasti päivittyviä tietokantoja ylläpitää Medbase, ja se on käytössä vain ammattilaisille maksullisena, eikä yleisötietokantaa ole ainakaan toistaiseksi.


text: Vuonna 1979 Yhdysvaltojen FDA esitteli luokittelun lääkeaineille sikiölle aiheutuvien riskien mukaan. Luokittelu perustui samankaltaiseen ruotsalaiseen luokitteluun, joka oli julkaistu vuotta aiemmin. Se ei sisällä äidinmaitoon erittyvien lääkkeen osasten tai aineenvaihdunnan tuotteiden riskejä.


text: Yhdysvaltojen FDA:lla on seuraavat määritelmät raskauskategorioille:


text: FDA vaatii suhteellisesti huomattavaa määrää korkealaatuista tutkimustietoa, jotta lääke voidaan kategorioida raskauskategoria A:han. Tämän vuoksi monet lääkkeet, jotka muissa maissa pääsisivät raskauskategoria A:han, joutuvat kategoria C:hen FDA:n luokituksissa.


title: Wolf

text: Wolf voi tarkoittaa seuraavia: